Subotica spremna za Prvenstvo Evrope - www.stoss.org.rs - Stonoteniski Savez Subotica\n29. Avgust 2009. - Subotica spremna za Prvenstvo Evrope\n-- Sve je spremno za početak dva velika turnira u stonom tenisu, za Srbija Open 2009 i Prvenstvo Evrope u miks dublovima -- kaže Zoran Kalinić, predsednik Stonoteniskog saveza Srbije, o značajnim takmičenjima koji se u Subotici održavaju od 3. do 5. septembra (Srbija Open), odnosno od 4. do 6. septembra (Agrobanka Prvenstvo Evrope u miks dublovima).\nOba takmičenja su dobila podršku od Evropske stonoteniske unije. Izvršeno je nekoliko kontrola od strane zvaničnika ove organizacije, a sve ide u prilog tome da Subotica ovakve turnire organizuje svake godine.\n-- Evropska unija je izuzetno zainteresovana da ovakvi turniri postanu tradicionalni, a uslovi koje smo im ponudili u Subotici su odlični. Nakon dve godine pauze Prvenstvo Evrope u miks dublovima se vraća na velika vrata, i to kroz vrata grada koji iza sebe ima bogatu stonotenisku tradiciju. Vratili smo stoni tenis u Srbiju, a koliko su čelnici zadovoljni Suboticom govori i podatak da smo već kandidati i za naredno Prvenstvo Evrope u miks dublovima -- govori Kalinić.\nOno što je veoma značajno za domaće ljubitelje stonog tenisa jeste da će titulu prvaka Evrope braniti Aleksandar Karakašević, koji je u dublu sa Rutom Paskauskiene iz Litvanije poslednji aktuelni šampion u ovoj konkurenciji. Ruta Paskauskiene je u međuvremenu postala i pojedinačna prvakinja Evrope čime je potvrdila svoj kvalitet.\n-- Sigurno je da se ovaj par nalazi na vrhu liste favorita. No, da neće biti lako stići do evropskog zlata govori i lista učesnika. Tako se mnogo očekuje od beluruskog dubla Pavlović -- Ščetinin, a tu je i dubl Samara -- Filimon. Biće lepo ponovo videti Filimona u Subotici, jer je sa njim Spartak i bio prvak države.\nŠansu da se umešaju u borbu za vrh imaće i domaći dublovi. Prema prijavama nastupaju parovi Pete -- Feher, Jevtović -- Erdelji, Milošević -- Molnar, kao i juniorski vicešampionski par Evrope Petkov -- Galonja. Na takmičenju će verovatno nastupiti i Todorovićeva, ukoliko se pronađe neki dobar dubl partner za nju.\nSrbija Open će se igrati za nagradni fond od 12.500 evra, a većina učesnika koji nastupaju na Prvenstvu Evrope, nastupiće i u pojedinačnom takmičenju. Spoj dva takmičenja bio je pravi pogodak.\n-- Odlučili smo da Srbija Openom pojačamo ponudu i privučemo igrače. Naime, uskoro se održava i Prvenstvo Evrope u pojedinačnoj i ekipnoj konkuenciji i takmičenja u Subotici će biti prava prilika za proveru najboljim igračima. Nismo želeli da suviše širimo turnir. Verujemo da je bolje napraviti kompaktan turnir, koji će ujedno biti i zanimljiviji za gledanje. Naime, takmičenje će se igrati na pet stolova, svaki će praktično biti kao centralni, i bile izuzetno lako pratiti sve mečeve -- kaže Kalinić.\nKako se sada čini, slična takmičenja možemo očekivati i naredne godine, ali i na većem nivou.\n-- Čini se da je ovo zaista početak jedne lepe tradicije. Ovo je praktično uvodno takmičenje u, nadam se, seriju još kvalitetnijih nadmetanja. Računamo da će uskoro biti gotova i izgradnja stonoteniske hale, a time bi još više mogli da pojačamo predstojeća takmičenja -- završava Kalinić.\nSvi mečevi uživo\nSvi mečevi na takmičenjima u Subotici moći će se pratiti i uživo putem zvanične iternet prezentacije Agrobanka Prvenstva Evrope u stonom tenisu: ecmd2009.suonline.net\nSrbija Open počinje u četvrtak, 3. septembra, a prvi mečevi igraju se od 11 sati, pa sve do 19,45 kada bi trebalo da počnu poslednji mečevi prvog dana. Drugog dana, 4. septembra, mečevi se igraju od 10 do 20,45, a svečano ovaranje je od 18 sati. Istog dana će početi i prvi mečevi Prvenstva Evrope u miks dublu. U subotu, 5. septembra, od 10 sati počinju mečevi u miks dublu, dok će tokom dana biti nastavljeni mečevi Srbija Opena, dok su finalni dueli u ovom delu takmičnja zakazani za 18,30, odnosno 19,30 sati, nakon čega će biti podeljene i nagrade. Poslednji dan takmičenja, nedelja, 6. septembar, biće rezervisan za poslednje mečeve miks dubla, od 10 sati igraju se četvrtfinala, od 12 polufinala, dok je finalni meč zakazan u 14 sati, nakon čega sledi podela medalja i ceremonija zatvaranja.


Ivanović: Sa Slovencima možemo sarađivati u poljoprivredi i šumarstvu | Ekonomist\nIvanović: Sa Slovencima možemo sarađivati u poljoprivredi i šumarstvu\nPoljoprivreda, ruralni razvoj, šumarstvo i drvoprerada su oblasti u kojima ima dosta prosttora za unaprijeđenje saradnje između Crne Gore i Slovenije, ocijenio je crnogorski ministar poljoprivrede i ruralnog razvoja Petar Ivanović nakon sastanka sa slovenačkim ministrom poljoprivrede, šumarstva i prehrane Dejanom Židanom.\n„Tu ima puno prostora koji treba iskoristiti i ukoliko poguramo poljoprivrednike iz tih sektora, postoji mogućnost za jačanje saradnje između dvije države“, rekao je on.\nIvanović je saopštio da Crna Gora ima dobru saradnju sa Slovenijom u oblasti poljoprivrede, kao i da je do sada razvijeno niz programa koji su bili usmjereni na razvoj pojedinih sektora i izradu dokumenata značajnih za napredak koji Crna Gora ostvaruje u oblasti poljoprivrede, prenosi MINA-business.\n„Razgovarali smo o iskustvima koje Slovenija ima u oblasti šumarstva i koja mogu biti veoma značajna za promjene koje tek treba da uslijede u Crnoj Gori, a na sastanku je bilo riječi i o mogućnostima jačanja saradnje u oblasti istraživanja, obrazovanja i povezivanje nauke i poljoprivrede. Slovenija je nekoliko koraka ispred Crne Gore i tu možemo koristiti njihova iskustva“, rekao je Ivanović.\nKako je kazao Židan, slovenačka privredna delagacija je došla u Crnu Goru kako bi razmotrila mogućnosti za investiranje i poboljšanje ekonomske saradnje, navodeći da je Slovenija raspoložena da pomogne Crnoj Gori kada je u pitanju proces pristupa Evropskoj uniji.\nDogovor CG i EU o korišćenju eura tek na kraju…\nOznake Breaking Crna Gora Dejan Židan drvoprerada ministar Petar Ivanović poljoprivreda slovenački ministar Slovenija šumarstvo\nArapi troše 80 € po osobi, dobrodošli u BG


Ovo je pet najčešćih situacija u kojima roditelji GUBE ŽIVCE. Evo kako da postupite, a da nipošto NE UDARITE DETE\nDete vam se bakaca na sred prodavnice, histeriše, urla, otima vam se iz ruku dok hodate prometnom gradskom ulicom ili uporno pokušava da gurne prst u šteker. U startu gubite živce i jedina "vaspitna" mera za kojom potežete jesu batine. Bilo bi dobro da što pre razmislite o nenasilnim alternativama.\nTim pre što su batine najgori oblik rešavanja problema, kao i što će takav model roditeljstva uskoro biti protivzakonit - izmenama Porodičnog zakona se uvodi potpuna zabrana fizičkog kažnjavanja i upotrebe fizičke sile prilikom vaspitanja deteta.\nIako je, kako je objasnio pri najavi ovih izmena Dragan Vulević, posebni savetnik ministra za rad, zapošljavanje, boračka i socijalna pitanja, smisao uvođenja ovih zabrana nije kažnjavanje roditelja, već edukacija roditelja o nenasilnim metodama vaspitanja, jasno je da bi na batine trebalo da zaboravite.\n- Roditeljima će biti ponuđena edukacija o nenasilnim metodama vaspitanja i to u okviru savetovališta za brak i porodicu, razvojnih savetovališta i škola za roditelje. Mi smo svesni da nećemo dobiti rezultate za godinu dana, jer je menjanje stavova i ponašanja proces za koji je potrebno vreme - rekao je nedavno Vulević.\nIpak, kada bi bili potpuno iskreni, pitanje je koji bi to procenta roditelja izjavio da nikada nije udario svoje dete. U prilog tome govori i jedna naša ranija anketa koju smo sproveli na našam sajtu i u kojoj je učestvovalo skoro 18.000 ljudi - u Srbiji čak 78 odsto roditelja primenjuje neki oblik fizičkog kažnjavanja dece, dok čak 97 odsto viče na njih u određenim situacijima.\nŠta je alternativa batinama i kako popstupiti u pet sitacija u kojima roditelji garant gube živce?\nSITUACIJA 1: Kupi mi, kupi mi, kupi miiiiiii!!!\nDobro poznata situacija verovatno svim roditeljima kada dete želi i ovo i ono i sve mu se sviđa i kupi mi, kupi mi, kupi miiiii...\nŠTA URADITI: U prodavnicu samo kada su siti i odmorni\nVrlo je važno da pre nego da odete sa detetom u prodavnicu ono bude sito i odmorno, i da su mu fiziološke potrebe zadovoljene. Ako sve to nije kako treba, pripremite sebe na ispade besa i nezadovoljstva kada se želja ne ispuni, upozorava Milosavljević.\nZatim, pre nego da uđete u prodavnicu postavite očekivanje: "sada možemo samo da gledamo i mazimo igračke, i ništa više", ili "danas kupujemo samo ono što je na spisku", ili "danas je moguće kupiti igračku do 500 dinara maksimalno", možete reći: "Hoćemo li zajedno da pogledamo koje igračke su ispod 500 dinara?"\n- Ukoliko uprkos dogovoru dete u prodavnici insistira na kupovini, pokažite razumevanja za njegovu želju i (na primer) predložite detetu da slikate taj proizvod, i pošto nije na spisku, da ga stavite na spisak za sledeći put ili se dogovorite da ćete svaki dan u posebu teglu ostavljtai po određenu sumu novca kako bi prikupili za tu igračku. Na ovaj način učite dete strpljenju i štednji - predlaže psiholog.\nSITUACIJA 2: Dete se "bacaka" i histeriše u javnosti\n- Ove situacije su najčešće kod dece koja su mlađa od dve ili dve i po godine i to je potpuno normalna razvojna faza. Ispadi besa se dešavaju kada je dete umorno, gladno, žedno, hladno mu je ili toplo, kada bilo šta što fiziološki nije kako treba - objašnjava Nikolina Milosavljević, psiholog i savetnik za roditelje.\nTakođe, kada dete prelazi iz jedne faze razvoja u drugu, postaje razdražljivo, kao i kada im je osujećenja neka želja ili cilj.\n- Kada se nešto dešava na fiziološkom nivou, ispadi zbog osujećenja mogu biti intenzivniji. Kada govorimo o osujećenjima želja ili ciljeva, deca, kao i mi odrasli, žele da ostvare svoje želje i ciljeve, i kada im to nije omogućeno - na primer, traži igračku koju roditelj ne želi ili ne može da kupi - ono će protestvovati, ljutiti se i besneti. Međutim kada su deca tako mala, ona ne mogu da razumeju šta ih je "spopalo" kada imaju napad besa, i onda počnu da vrište, plaču, a pojedina deca udaraju i grizu svoje roditelje.\nJedna pravila u vrtiću, druga u školi: Šta sve budući prvak mora da zna da se NE IZBLAMIRA U DRUŠTVU\nŠTA URADITI: Ostanite mirni i dete zagrlite\nU ovim situacijama, savetuje psiholog, bilo bi poželjno da roditelji ostanu smireni i da pomognu detetu da se smiri. Dakle, ne radi dete to namerno, kao što većina roditelja misli, već još nema (nije naučilo) emocionalne i socijalne mehanizme da iskontroliše tu energiju i zato mu treba pomoć roditelja.\n- Ono što roditelj u tom trenutku može da pokaže je razumevanje, i ponudi zagrljaj, ukoliko ga dete želi. Ukoliko ne želi, potrebno je poslati poruku da je roditelj pored deteta i kada ono bude spremno može da dođe da se zagrli. Iako roditelj nudi utehu zato što je dete uznemireno, to ne znači da treba popustiti i kupiti igračku. Ukoliko roditelj nekada popusti, a nekada ostane dosledan kada su ove situacije u pitanju, dete će jačati ono ponašanje koje ga je dovodilo do cilja. U tom slučaju, nije dete manipulator već roditeljska nedoslednost. Dakle, moguće je pokazati razumevanje i utehu uznemirenom detetu, ali da se u isto vreme ostane dosledan kada detetu nešto nije dozvoljeno.\nSITUACIJA 3: Dete dovodi sebe u opasnu situaciju\n- Ove situacije su takođe najčešća karakteristika deteta mlađeg od tri godine. U tom uzrastu dete ne može da prepozna šta je bezbedno, a šta nebezbedno ponašanje, gde se može povrediti, a gde je sigurno. To neće moći u potpunosti da razume sve do sedme godine kada počinje da se razvija razumevanje posledice. Sve do tada dete uči gledajući odrasle - kaže Milosavljević.\nŠTA URADITI: Opasne stvari van domašaja deca i "zagovaranje"\nUpravo zbog toga, važno je detetu obezbediti sigurnost: zaštiti utičnice, zagraditi stepenice, skloniti kante za smeće, zaštiti šporet i slično - kaže Milosavljević.\nOna dodaje i da dete reč "ne" do treće god ne razume na način kako odrasli očekuju, tako da je bolja taktika preusmeravanje pažnje na ono šta dete sme da radi, i tako raditi sve dok dete pokazuje interesovanje za utičnice, šporet, kablove i drugo.\nSITUACIJA 4: Dete se istrgne iz ruke na pešačkom prelazu\nI ovakve situacije dešavaju se da decom mlađom od tri godine, a ponekad i sa nešto starijima, do pete godine, koji trčeći ne paze da li je ispred njih ulica ili ne.\nŠTA URADITI: Pravila ponavljajte kao mantru\n- Ukoliko roditelji znaju da dete ima tu naviku, potrebno je da uče dete pravilima kada se ide ulicom gde ima mnogo automobila, kao i šta se radi kada se prelazi ulica. Na primer: kada prelazimo ulicu držimo se za ruku. Vrlo je važno stalno ponavljati ovo pravilo detetu svaki put kada se nađu na ulici - kaže psiholog.\nTakođe, roditelj može pored ulaznih vrata da zalepi neku nalepnicu, zanimljivu deci, i uvede pravilo da dok roditelj zaključava ili otključava vrata, dete treba da stavi ruku na tu nalepnicu i to je mesto za čekanje.\nNAUČITE DETE DA ŠTEDI Roditelji su "prva banka", a evo koje sve benefite donose te LEKCIJE\nDeset stvari koje u 2019. morate da uradite sa vašom decom\nNE MOŽE NI ĆUŠKA NI ŠAMAR Uvodi se potpuna zabrana fizičkog kažnjavanja dece\n- Pored toga, igre su najbolji način kojim roditelj može "kontrolisati" detetovo kretanje. Na primer, igra "beži-zamrzni se". Bitno je da se roditelj redovno igra te igre sa detetom i kada dete u nekim kritičnim situacijama počne da trči, roditelj može reći "zamrzni se" i vrlo verovatno je da će dete to i uraditi - savetuje Milosavljević.\nSITUACIJA 5: Dete je agresivno, tuče drugu decu\nAgresija se ispoljava kod dece mlađe od tri godine, što se događa zbog nedovoljno razvijenog govora, a naročito emocionalnog rečnika. Tako, dete kada oseti naglu ljutnju, umesto da kaže tom drugom detetu da prestane da radi to nešto što mu smeta, on udara.\n- Uglavnom sa tim ponašanjem dete prestaje ukoliko oseća da dobija dovoljno ljubavi i prihvaćenosti u porodici i govor mu se normalno razvija. Kod neke dece to može da se nastavi sporadično i to je znak da sa tom decom treba raditi na prepoznavanju, imenovanju i regulisanju emocija, zato što se iza tog ispada besa može nagomilavati strah, povređenost, tuga... - objašnjava Mkilosavljević.\nŠTA URADITI: Zajedno smislite način kroz igru i priče\nRoditelj, umesto kažnjavanja udarcem, može da pribegne drugoj metodi: da sa detetom zajednički traži načine da kada oseti bes zbog neke provokacije drugog deteta, pronađe dva-tri načina kako da odreaguje, umesto da udari tog drugara ili drugaricu, savetuje naša sagovornica. Zatim da to vežba sa njim kroz igru uloga sa igračkama ili kroz pričanje priča.\n- Za ovaj proces je potrebno vreme i roditeljsko razumevanje, kako bi dete nesmetano razvijalo ovu veštinu i sazrevalo. Važno je napomenuti da se deo mozga zadužen za regulisanje emocija nalazi u kori velikog mozga, a u potpunosti se razvije do 25. godine života. Tako da je previsoko očekivanje od tako malog deteta da uvek ume da reguliše svoje emocije. To teško pada i odraslima - primećuje ona.\nMeđutim, ukoliko ovo ponašanje postane učestalo iako je dete razvilo govor, vrlo je važno da roditelj uključi profesionalne osobe kako bi se procenilo šta se dešava sa detetom i porodicom, i kako bi se na vreme preduzeli važni koraci da se pomogne detetu i porodici.\n"Očekuju od deteta da se smiri, a sami nisu smireni"\n- Iz svog iskustva sam primetila da je roditeljima male dece najveći problem njihov plač i protest kada im se ne dozvoli nešto što može biti čak i opasno, a dete nema dovoljno intelektualnog kapaciteta da to razume. Taj protest i plač je roditeljima najteži i jedan od okidača za ljutnju i bes, i tada dolaze u iskušenje da viču i udare po guzi. Očekuju od deteta da se smiri, a sami nisu smireni. Dete onda ne uči ono šta mu je rečeno da treba, već po modelu, i onda se povećava rizik da dete jednog dana ima problem u regulaciji emocija, a naročito besa - kaže Milosavljević.\nNerealna očekivanja roditelja\nDruga situacija koja je okidač za bes kod roditelja je kada dete napuni četiri godine, oni očekuju da su deca već intelektualno sazrela i da treba da budu poslušna o razumna, ali to se ne ispoljava onako kako se od njih to i očekuje.\n- Roditelji ne znaju da dete do 6. godine ne razume posledice svog ponašanja na način kako roditelji očekuje i onda ulaze u borbu moći sa decom i ulaze u iskušenje da viču, i telesno i psihički kažnjavaju - kaže sagovornica "Blica".\nDa klečanje na kukuruzu valja, i danas bi se primenjivalo\n- Moje mišljenje je da je telesno kažnjavanje beskorisno i neinventivno, a ima gomila drugih načina na koji je moguće dete naučiti važnim životnim veštinama. Sistemskom edukacijom roditelja o efektima kazne i alternativama se može promeniti perspektiva kada je vaspitanje u pitanju, i razumeti zašto one stare i tradicionalne metode više ne mogu da se primene kod novih generacija. Na primer, da li je bilo u redu klečanje na kukuruzu, šibanje i ostale kazne koje su bile zastupljene u pedagoškom radu naših baka i deka? Da su one bile toliko dobre i danas bi se to primenjivalo svuda u svetu - primećuje psiholog.\nOna navodi i da uočava odličan napredak društva u želji da se izglasa zakon koji zabranjuje telesno kažnjavanje deteta čak i u porodici, jer je to prvi korak ka rešavanju problema vršnjačkog nasilja i nasilja u društvu uopšte.\n- Ono što bih ja volela jeste da se zaista sistemski vrši edukacija roditelja šta umesto telesne kazne i zašto telesna kazna dovodi do širenja nasilja u društvu generalno. U suprotnom, zakon za mnoge roditelje može delovati kao napad, a ne pomoć u vaspitanju deteta - zaključila je psiholog i terapeut Nikolina Milosavljević u razgovoru za "Blic".\nSeničić: Grčka ukinula aviosaobraćaj sa Srbijom do 15. jula, otkazani svi čarter letovi\nGrčka je danas obustavila aviosaobraćaj sa Srbijom do 15. jula, potvrdio je direktor YUTA Aleksandar Seničić i dodao da su shodno toj odluci otkazani i čarter letovi za Grčku.


Zbog korone obustavljen predškolski program – Visegradlive.com\nHome / Visegrad / Aktuelnosti Višegrad / Zbog korone obustavljen predškolski program\nZbog korone obustavljen predškolski program\n3 sedmice ago\tAktuelnosti Višegrad 164 Views\nPrijava djece u višegradskom obdaništu „Neven“ za pripremni program pred polazak u školu otkazana je zbog pogoršane epidemiološke situacije, saopšteno je iz ove ustanove.\nDirektor obdaništa Danka Mitrović rekla je da su dobili dopis Ministarstva prosvjete i kulture Republike Srpske o otkazivanju ovogodišnje realizacije Programa zbog pogoršane epidemiološke situacije.\n„Epidemiološka situacija i problem s pandemijom virusa korona uticali su na ovakvu odluku. Nastavićemo i dalje da poštujemo upustva Instituta za javno zdravlje, kako bi spriječili pojavu virusa u vrtiću“, naglasila je Mitrovićeva.\nOna je dodala da se u višegradskom vrtiću redovno sprovode preporučene mjere od nadležnih institucija – vrši se dezinfekcija, mjeri temperatura, organizuje rad u grupama.\nGomila smeća već duže vremena nalazi se u reci Drini, što je uzrokovalo ekološku …


Srbija – Strana 208 – Info Centar Juga\nPredsednik Srbije Aleksandar Vučić postao je večeras po treći put otac, dobio je sina a radosnu vest podelio je i na svom tviter nalogu: „Večeras ću prvi put morati da prekinem državničke obaveze, i to sa osmehom na licu, jer smo Tamara i ja, pre nekoliko minuta, dobili sina“, napisao je Vučić.\nMinistarstvo unutrašnjih poslova Republike Srbije od 1. juna do 1. oktobra 2017. godine sprovodi zakonsku legalizaciju oružja. Vlasnici oružja ( fizička i pravna lica) mogu da predaju oružje i municiju u najbližoj policijskoj upravi ili policijskoj stanici, bez dokazivanja porekla oružja i municije i neće odgovarati za neovlašćeno nabavljanje i držanje oružja. Tokom ova četiri […]\nOd 1. juna, niko više neće smeti, u porodici ili na poslu, nekoga da proganja ili tajno prati. Nepristojne ponude, pa čak i pričanje takozvanih masnih viceva na radnom mestu, a da se neko zbog toga oseća nelagodno, smatraće se za seksualno uznemiravanje. Nasilje u porodici preformulisano je u nasilje u partnerskim odnosima, te više […]\nMinistar unutrašnjih poslova Nebojša Stefanović izjavio je da će novi zakon protiv nasilja u porodici početi da se primenjuje od 1. juna i ocenio da će pružiti značajan doprinos da se kao društvo ozbiljno uhvatimo u koštac sa ovim problemom. Ministar je dodao da će zatim kroz tužilačku istragu i sudski proces da se dođe […]\nBivši ministar odbrane i član predsedništva Srpske napredne stranke Bratislav Gašić sutra (utorak) će biti imenovan za direktora Bezbednosno-informativne agencije. Premijer je potvrdio da će Gašić biti na čelu BIA ističući da ima mnogo kvaliteta i da ne treba sumnjati u njegovu lojalnost državi. Vučić je, odgovarajući na pitanja novinara na Fakultetu bezbednosti, rekao i […]\nČlan Predsedništva SNS-a Nebojša Stefanović izjavio je da će ta stranka na dan inauguracije izabranog predsednika Srbije i lidera stranke Aleksandra Vučića organizovati veliki skup kojim će obeležiti taj događaj. Nebojša Stefanović je to rekao Tanjugu na pitanje da li se zna datum inauguracije izabranog predsednika Aleksandra Vučića i da li će SNS to na […]\nEvropska poslovna skupština (EVA) uputila je dopis – pozivnicu opštini Lebane u kome ističu da je njihov međunarodni odbor eksperata prepoznao Lebane kao grad sa visokim potencijalom za investicije i kao region razvojnih prioriteta. Opština Lebane je pozvana da se predstavi na međunardonoj konferenciji „Kvalitet i poslovne izvrsnosti“ koji se održava 3. i 4. jula […]\nEkipa Osnovne škole „Stanimir Veljković Zele“ iz Bojnika predvođena profesorom Dejanom Davidovićem ubedljivo je trijumfovala na finalnom takmičenju Republičkog prvenstva u malom fudbalu koje je održano u Karatašu kod Kladova. Oni su u finalu savladali ekipu Borče rezultatom 2:1 i osvojili zlatnu medalju. Zlatne fudbaler iz Bojnika danas je u svom kabinetu, primio predsednik opštine […]\nBojnička ekipa Osnovne škole „Stanimir Veljković Zele“predvođena profesorom Dejanom Davidovićem ubedljivo je trijumfovala na finalnom takmičenju Republičkog prvenstva u malom fudbalu održanom u Karatašu kod Kladova. „Na takmičenju, koje je održano u sportskom centru Karataš kod Kladova, je učestvovalo 8 ekipa iz cele Srbije, naša ekipa iz Bojnika je pokazala svoje kvalitete i osvojila prvo mesto […]\nUpozorenje iz MUP-a za sve građane Srbije\nMUP i Posebno tužilaštvo za borbu protiv visokotehnološkog kriminala su, povodom sajber napada koji je pogodio više od 60 država i koji je u svetskim bezbednosnim krugovima okarakterisan kao najveći „ransomware“ napad, obavestili građane o merama predostrožnosti koje bi trebalo da preduzmu kako bi sprečili ovu vrstu računarskog napada. Oni savetuju građane da ne otvaraju […]\nPrethodno 1 … 207 208 209 … 227 Sledeće


Vreme 910 - Rusija: Ekonomske metafore\nPROMOCIJA: Dmitrij Medvedev\nProšlog vikenda održan je 12. međunarodni ekonomski forum u Sankt Peterburgu. Na "ruskom Davosu", kako ga poslednjih godina mediji popularno nazivaju, najavljeno je mnogo ambicioznih planova, ali su strani investitori očekivali mnogo konkretnijih odgovora sa ruske strane. Očekivali su pre svega odgovor na pitanje kakvu će ekonomsku politiku voditi novi predsednik Dmitrij Medvedev, od koga su se čule uglavnom optužbe na račun Zapada. Očekivao se i nastup premijera Vladimira Putina, koji se – nije pojavio.\nTrodnevni skup u Sankt Peterburgu okupio je više od 8000 učesnika, stranih i domaćih biznismena, firmi poput Šela i Majkrosofta i predstavnika stranih vlada. U severnoj ruskoj prestonici ni ove godine nije izostao grandiozni ulični laserski šou, a sa koncertom je nastupio i član grupe Pink Flojd Rodžer Voters. Dolaskom na forum jahtama uočljivo je bilo isticanje tajkunskog glamura, a ruski oligarh Roman Abramovič je svoju najskupoceniju jahtu "parkirao" na prestižnom petrogradskom pristaništu.\nRuski mediji najviše su pažnje posvetili nedavno izabranom predsedniku Dmitriju Medvedevu, koji je svoj nastup, kao i njegov prethodnik često na međunarodnim skupovima, usmerio na kritikovanje Sjedinjenih Američkih Država. Medvedev je rekao da je "iluzija da je moguće upravljati ekonomijom iz jedne države", i optužio Vašington da je namerno izazvao svetsku ekonomsku krizu. Na račun ruskih državnih reformi, Medvedev je rekao da je neophodno stvoriti uslove za nezavisno funkcionisanje pravosuđa, koje često donosi odluke u korist izvršne vlasti. Što se pak tiče slobode govora u Rusiji, koju kritikuju na Zapadu, Medvedev je priznao da je u Rusiji potrebna veća zaštita za predstavnike medija, te da su mediji tokom devedesetih bili ugroženi od tajkuna, a sada, kada više, navodno, tajkuni nemaju takvu moć, štampa u Rusiji strada od državnih birokrata.\nUmesto veoma očekivanog učešća Putina u ulozi premijera, nastupio je njegov zamenik Igor Šuvalov, koji je primetno uneo ton svog šefa. Šuvalov je rekao da je "važno da se u Rusiji ograniči mešanje države u ekonomiju", što je minulih godina više puta zahtevao Zapad. Poznato je da je za vreme predsednikovanja Vladimira Putina država stvarala privredne monopoliste i svojevrsnu "plansku ekonomiju", posebno u sferi energetike, što je dovelo do toga da su za uticajne strane firme najpouzdaniji partneri postala ruska državna preduzeća.\nPredstavnik premijera Putina najavio je i kompletne kadrovske promene u državnim firmama, najverovatnije i u energetskim gigantima kao što su Gasprom i Rosnjeft, državnih činovnika na profesionalne eksperte.\nMetaforičan izraz "energetska glad" više puta je odjeknuo i ovom prilikom, kako među učesnicima tako i u medijima, jer ne samo da jako dobro odražava atmosferu na skupu u Petrogradu već i ukupnu situaciju poslednjih nedelja na ruskom energetskom tržištu.\nDodatnu nesanicu, osim petrogradskih belih noći, kod učesnika ekonomskog skupa izazvalo je praćenje na nezvaničnom nivou zaoštravanja situacije u zajedničkoj britansko-ruskoj firmi Britiš peroleum–Tjumenska naftna kompanija (BP–TNK), koja predstavlja jednu od najvećih stranih pojedinačnih investicija u Rusiji, čija je vrednost od oko sedam milijardi dolara i u čijem kapitalu jednako učestvuje privatni biznis iz obe države. Problem u vezi s firmom BP–TNK počeo je još prošle godine, kada je pod pritiskom ruske države, BP–TNK prodao izvorište gasa na Kovitiki u Sibiru ruskom državnom monopolisti Gaspromu. Nesporazumi su se kasnije nastavili i sa državom i unutar firme BP–TNK, a prošlog meseca više od stotinu britanskih radnika i menadžera nije dobilo boravak u Rusiji. Mediji pak tvrde da ruski akcionari očekuju smenu rukovodstva u BP–TNK; Britanca Roberta Dadlija zamenio bi ruski predstavnik Viktor Vekselberg. Zapadni mediji takođe smatraju da su Gasprom ili Rosnjeft zainteresovani za kupovinu ruskog dela BP–TNK. Pretpostavlja se da bi epilog u vezi firme BP–TNK mogao znatno da utiče na opštu klimu investiranja u Rusiju.\nUoči ekonomskog foruma u ruskoj javnosti odjeknulo je pismo upućeno na adresu ruske vlade i premijera Putina, potpisano od strane čuvenog kreatora ruske privatizacije i donedavno prvog čoveka ruskog elektroenergetskog sektora Anatolija Čubajsa, koji je, navodno, zabrinut zbog moguće krize, snabdevanja gasom u samoj Rusiji tokom iduće zime. Čubajs smatra da Rusija nema dovoljno snage i zaliha da izvozi gas i snabdeva "razne gasne potoke", poput "severnog", "plavog" i novostvorenog "južnog toka", te pomalo ironično zahteva da se vlada pozabavi stvaranjem vlastitog, "ruskog potoka".\nRazličite su interpretacije šta sve znače "poslovne metafore" na Međunarodnom ekonomskom forumu u Sankt Peterburgu. Ono što je uočljivo jeste da "ruski Davos" nije javnosti i biznismenima jasno dao do znanja u kom pravcu će ići ruska ekonomija i na koji konkretno udeo, posebno u energetskoj sferi, i da li uopšte na njega mogu da računaju strane firme. Ono što su verovatno hteli da pokažu Medvedev i Putin jeste da je Rusija spremna da napravi ekonomske i društvene reforme koje bi Rusiju približile evropskim vrednostima, ali da će liberalizacija ruskog energetskog tržišta najverovatnije prvenstveno obradovati ruske oligarhe.\nZagonetka o odsustvu Vladimira Putina (ceo sastav ruske vlade bio je prisutan na forumu) govori u prilog tome da je njegova figura još uvek suviše jaka u ruskoj politici da bi bila predstavljena kao "drugorazredna", ali verovatno i zbog namere da njegova pojava ne baci "političku senku" na nastup Medvedeva na tako važnom međunarodnom skupu.\nPoruka ekonomskog foruma takođe je da je Moskva spremna da podeli svoju "energetsku glad" sa Zapadom, ali da neće pristati na širenje NATO-a na Istok, na bivše sovjetske republike, te da se protivi takozvanom "energetskom NATO-u" i da je spremna – metaforički definisano – ukoliko se ne uvaže njeni zahtevi, da i dalje vodi "energetske ratove" poput onih prošlih godina sa Ukrajinom, Belorusijom i indirektno sa Zapadnom Evropom.


S.Mitrovica:Kršenje mere zabrane kretanja,poslati u karantin • RTK\nS.Mitrovica:Kršenje mere zabrane kretanja,poslati u karantin\nU blizini KBC-a u Severnoj Mitrovici sinoć su uhapšene tri osobe – dva Albanca i Srpkinja, zbog kršenje mere zabrane kretanja. Osumnjičeni su poslati u karantin u Prištinu, dok su četiri policijska službenika koji su bili u kontaktu sa njima u samoizolaciji, potvrdio je za KoSSev portparol Kosovske policije za region Sever, poručnik Branislav Radović.\nPatrola Kosovske policije zaustavila je sinoć oko 20:30 vozilo "Toyota" zbog toga što je u periodu od 20:00 do 06:00 bila na snazi mera zabrane kretanja usled pandemije korona virusa, navodi Radović.\nAlbanci sa Kosova F. L. (1992), B. L. (1999), kao i srpkinja M. K. (1999) su potom privedeni u stanicu policije.\nRadović dodaje da postoji sumnja da je M. K. koja je iz Srbije, tri dana ranije ušla na teritoriju Kosova preko ilegalnog prelaza.\nOsumnjičeni su potom poslati u karantin u Prištinu, dok je za četiri policijska službenika koji su bili u kontaktu sa osumnjičenima određena mera samoizolacije.\nO slučaju je obavešten tužilac koji je delo okarakterisao kao nepostupanje po zdravstvenim propisima tokom epidemije.\nPolicija je tokom kontrole vozila pronašla i pištolj marke M-57 sa jednim okvirom i četiri metka u ilegalnom posedu. Vozač ujedno nije imao nikakvu dokumentaciju i za vozilo u koje su pronađene tri registarske tablice „KS“ područja, dodaje Radović.\nOduzeto je oružje i automobil, dok se F. L. stavlja na teret i neovlašćeno vlasništvo, kontrola i posedovanje vatrenog oružja.\nPodsetimo, kosovska vlada preksinoć je usvojila nove mere u borbi protiv koronavirusa među kojima je i ona kojom se zabranjuje kretanje građana i privatnih vozila u dva termina – u periodu od 10:00 do 16:00 i drugi u periodu od 20:00 do 06:00.\nMinistarstvo unutrašnjih poslova Kosova prethodno je uvelo meru sprovođenja u preventivni karantin svakog putnika koji na Kosovo bude ušao preko jednog od 6 prelaza. Iz mere su izuzeti vozači teretnih vozila koji prevoze robu, a kako je za KoSSev potvrdio izvor blizak kosovskom ministarstvu unutrašnjih poslova, izuzetak od karantina odnosiće se i na diplomate.\nKrasnići: Dve osobe na Infektivnom u veoma teškom stanju\nTači poželeo brz oporavak britanskom premijeru Džonsonu\nEpidemiolog Dedušaj: Očekuje se porast smrtnih slučajeva\nPotvrđena još 20 slučajeva Kovid-19 na Kosovu, ukupno 165\nKoha: Koronavirus otkriva probleme zdravstvenog sistema


Kontinuitet policijske brutalnosti – CK13\nU Omladinskom centru CK13 u Novom Sadu, 24. februara je održana tribina pod nazivom “Nevidljivi ljudi, nevidljive smrti”. Povod za ovu tribinu bio je slučaj 28-godišnjeg Milovana Ivića koji je 4. maja 2018. preminuo od posledica brutalnog prebijanja, najpre u policijskoj stanici nakon što je u noći 2. na 3. maj priveden kao svedok, i potom na javnom mestu, u noći između 3. i 4. maja nakon čega je izdahnuo.\nNa ovoj tribini govorila je Diana Ćelić, majka Milovana Ivića, zatim Vladica Ilić iz Beogradskog centra za ljudska prava, kao i Jelena Krivokapić iz organizacije Forum Roma Srbije. Moderator je bio Borislav Prodanović (CK13) koji se na samom početku zahvalio prisutnima jer su samim dolaskom na ovakvu tribinu pokazali spremnost da se suoče sa društvenom stvarnošću kakva zaista jeste, a to je – da živimo u državi koja ubija i koja skriva svoje zločine i zločince, dok neke i pušta da slobodno promovišu zločine.\nDiana Ćelić je na početku tribine detaljno izložila hronologiju događaja u toku ova dva kobna dana i noći, naglašavajući da je slučaj prebijanja tokom privođenja prve noći već sutradan zajedno sa sinom prijavila u policijskoj ispostavi Detelinara, ali da su tamo odbili da sastave zapisnik i da im pokažu snimke sa sigurnosnih kamera.\nVladica Ilić iz Beogradskog centra za ljudska prava rekao je da ovaj slučaj dosta podseća na ubistvo Davida Dragičevića iz Banjaluke, kao i da je uviđaj o ubistvu Milovana Ivića prepun nedostataka i da je očito da je urađen ne tek površno već sa jasnim umišljajem da sakrije istinu. Po njegovim rečima, tužilac zna da je Milovan Ivić noć pre smrti brutalno pretučen, bez obzira što nije bilo pritužbe, koja inače služi za prijavljivanje lakših dela, a ne fizičkog zlostavljanja.\nBeogradski centar za ljudska prava je podneo žalbu Ustavnom sudu i spremni su da idu i pred Evropski sud za ljudska prava. “Ukoliko doživite bilo kakav oblik nasilja od strane policije, obavezno idite kod lekara i fotografišite povrede sa dokazom o datumu” – savetuje Vladica Ilić.\nOčigledno je da je policija učinila sve da ova smrt ostane nevidljiva, a kada to nije u potpunosti uspelo, pokušalo se sa tim da se preminuli svrsta u jednu od kategorija čiji se život i smrt ne smatraju dovoljno vrednim u našem društvu. Jedna od tih kategorija je i Romska nacionalna manjina koja pravno nevidljiva i čiji se pripadnici neretko suočavaju sa fizičkim ili institucionalnim nasiljem.\n“Mnogi ljudi koji se nama javljaju su i bukvalno pravno nevidljivi, u smislu da nemaju lična dokumenta, nisu zdravstveno osigurani, a to su uglavnom osobe i porodice koje žive u siromaštvu. Policija često pojačano kontroliše delove grada u kojima živi Romsko stanovništvo i piše im kazne zbog neposedovanja isprava, čime ljudima otežavaju svakodnevni život, od vođenja dece u školu do odlaska u prodavnicu. Takođe, policija dolazi na adrese u neformalnim naseljima poput Velikog Rita i piše kazne na osnovu toga što neko koga zateknu nema prijavljeno mesto boravka na toj adresi.” – kaže Jelena Krivokapić iz Foruma Rome Srbije, koja je navela i nekoliko slučajeva fizičkih napada i torture koje su pripadnici Romske manjine pretrpeli na teritoriji Novog Sada i okoline u bliskoj prošlosti. Jedan od tih slučajeva odnosi se na PI Detelinara i slučaj šamaranja Romskog dečaka u školskom toaletu od strane školskog policajca, što su u policiji negirali, dok je u školi isti policijski službenik fizički i verbalno napao i dečakovu majku. Snimci sa sigurnosnih kamera su takođe bili nedostupni, a slučaj je završen premeštanjem policijskog službenika na drugo radno mesto, i to na Klisu, gde se nalazi najveće romsko naselje u gradu.\nOvi slučajevi predstavljaju klasičan primer etničkog profilisanja, kada policijski službenici bez cilja i bez prihvatljivog opravdanja uzimaju, umesto ponašanja, obeležje rase, etničkog porekla, religijsku ili nacionalnu pripadnost, kao osnov za donošenje odluka o tome ko jeste, ili može biti umešan u krivičnu radnju, prilikom vršenja pretresa, kontrola ili nadzora. Ovo je očigledno tipično ponašanje koje vlada u policijskim strukturama u našoj zemlji, gde policijska služba koja je služila kao instrument politike Miloševićevog režima do danas nije prošla kroz temeljnu tranziciju. Opominjuća činjenica koja ukazuje na krajnji stepen profesionalne i političke korumpiranosti policijske službe je političko ubistvo premijera Zorana Đinđića koga su ubili pripadnici specijalnog odreda policije, istakao je Borislav Prodanović i zaključio tribinu time da mi u kolektivu CK13 duboko verujemo da je jedini izlaz u slobodnom samoorganizovanom udruživanju građana, jer se tu nalazi naša snaga nasuprot zločinačkim politikama, u ovom slučaju, od strane države.\nck13 Diana Ćelić Milovan Ivić Policijska brutalnost svakodnevno je političko


Mađarski premijer Viktor Orban objavio je “rat” pravima zajednice LGBTQ+, što je razbesnelo ostatak Evrope.\nNove zakonske promene u Mađarskoj sredinom jula kojima je zabranjeno pokazivanje homoseksualnih sadržaja maloletnicima uzrokovale su erupuciju besa na sastanku evropskih ministara u utorak, kad je 16 država bloka usvojilo saopštenje u kojem se osuđuje potez Budimpešte, a Evropska komisija urgira da se preduzmu mere, piše “Politiko”.\nKontroverzni zakon usvojen je sredinom jula sa 157 glasova "za" i samo jednim "protiv" , a nevladine organizacije upozoravaju da bi na osnovu njega mađarske vlasti mogle da zabrane serije i filmove poput “Prijatelja”, “Harija Potera” i “Bridžit Džouns”, jer se u njima govori o homoseksualnosti.\nAli, nezadovoljstvo razvojem dešavanja u Mađarskoj proširilo se mnogo dalje od zidova sobe u Luksemburgu u kojoj su se sastali evropski ministri.\nPredsednica EK Ursula fon der Lajen je u sredu ujutro obećala da će iskoristiti ovlašćenja EU da se bori protiv spornog zakona, počevši sa pismom Mađarima u kojem su istaknule pravne primedbe komisije.\n- Mađarski zakon je sramota. Naložila sam odgovornim zvaničnicima u EK, da u okviru raspoloživih pravnim mehanizama izraze našu zabrinutost pre nego zakon stupi na snagu - poručila je ona najavljujući mere protiv spornog akta.\nOrban je njenu izjavu ocenio "sramotnom", a u sredu se oglasila i nemačka kancelarka Angela Merkel, koja je kritikovala novi mađarski zakon navodeći da je "pogrešan i nekompatibilan sa njenim idejama".\nU četvrtak su čelnici EU članica žestoko iskritikovali Orbana, a najglasniji su bili luksemburški premijer Gzavije Betel i njegov holandski kolega Mark Rute, koji je rekao da Mađarska sa takvim zakonom više nema šta da traži u EU.\nIako se očekuje da će predsednik Janoš Ader potpisati zakon, nezadovoljni Mađari su se nakon usvajanja zakona okupili ispred njegove rezidencije i tražili poništenje akta koji je predložila vladajuća stranka Fides kao instrument u borbi protiv pedofilije.\nKontroverza se prelila i u svet fudbala.\nNadležno evropsko telo izazvalo je naširoko zaprepašćenje kad je odbilo zahtev minhenskih vlasti da fudbalski stadion tokom Euro 2020. utakmice u sredu između Nemačke i Mađarske osvetli bojama duge. Vlasti su rekle da je zahtev iznet “kao znak tolerancije i kosmopolitizma”, te kao poruka upućena Orbanu, koji je "opsednut fudbalom".\nAli, UEFA je u saopštenju u utorak objasnila svoje razloge.\nFoto: Laszlo Balogh / EPA;\nOrban je poznat kao ljubitelj fudbala (foto: sa mađarskim fudbalerom Balašom Džudžakom na utakmici između Mađarske i Portugala u Budimpešti 15. juna)\n“S obzirom na politički kontekst ovog specifičnog zahteva – poruka usmerena na odluku koju je doneo mađarski nacionalni parlament – UEFA mora odbiti ovaj zahtev”, navedeno je.\nDiter Rajter, centralnolevi gradonačelnik Minhena, ocenio je da je odluka UEFA-e “sramotna”, dok je nemački ministar za Evropu Mihael Rot na “Tviteru” rekao da je ona “gorka ali očekivana”.\nIpak, uprkos ogorčenju mnogih evropskih vlada i rastućoj medijskoj pažnji, malo je verovatno da će Orban – kojeg čekaju izbori 2022. – trpeti neke značajne posledice u skorije vreme.\nStadion u Minhenu u duginim bojama 2016.\nŠtaviše, kako navodi “Politiko” izgleda da mađarska vlada sa odobravanjem gleda na sukob sa EU oko prava za zajednicu LGBTQ+, čija je ministarka pravde Judit Varga “borbeno branila novi zakon u sobi u kojoj su bili prisutni neki gej ministri a mnogi drugi smatrali da mađarske mere krše osnovne evropske principe”.\n- Poštovanje naših evropskih vrednosti nije stvar izbora – poručio je holandski ministar spoljnih poslova Sigrid Kag. – Diskriminisanje LGBTI osoba pod izgovorom zaštite dece neprihvatljivo je u EU.\nDiskusija o stanju vladavine prava u Mađarskoj u utorak bila je formalno deo procesa iz Člana 7, disciplinarne procedure pokrenute pre skoro tri godine koja nije proizvela konkretne rezultate.\nProtest u Budimpešti zbog anti-LGBT zakona\nDok se neke vlade polagale nade u novi mehanizam vladavine prava koji povezuje evropske fondove sa poštovanjem nekih demokratskih standarda, ostaje nejasno kada – i kako – bi takav mehanizam mogao da se implementuje.\nBez obzira na to, novi zakon Mađarske kojii kaže da je ilegalno predstavljati ili promovisati homoseksualnost ili transseksualnost mlađima od 18 godina izazvao je šok.\n- Ovo je svakako bila tačka prekretnica – rekao je jedan neimenovani zvaničnik iz severne evropske države – Ovde nije reč o političkom liberalizmu ili konzervatizmu, već o toleranciji i pravima pojedinaca. Otišli su predaleko. To je bilo više nego jasno.\nDok su ranije evropski ministri izražavali negodovanje nad mađarskom politikom, neki zvaničnici smatraju da su nove mere pojačale zabrinutosti oko generalnog stanja u toj zemlji.\n- To je bilo najjače što su države članice bile prema Mađarskoj – rekao je “Politiku” jedan diplomata dodajući da je LGBTQ+ zakon “izgleda pogodio nerv”.\n- Mađarska vlada ima način govora o homoseksualnosti koji je duboko zabrinjavajući i uznemirujuć – istakao je drugi diplomata.\nVarga, međutim, insistira da nove mere štite dečja prava i da će samo “propaganda” biti zabranjena.\n- Ovaj zakon ne uskraćuje nikome u društvu njihova prava, ovaj zakon ne diskriminiše nijednog člana društva – rekla je ona novinarima nakon sastanka.\n- Molim vas dođite na Prajd u Budimpešti u julu kako bi videli svojim očima – pozvala je ona svoje evropske kolege.\nTokom ministarskog sastanka, međutim, frustracija nad mađarskom vladom bila je očita među zvaničnicima iz različitih pozadina i političkih porodica. Saopštenje kojim se mađarski zakon osuđuje kao “flagrantni oblik diskriminacije” potpisale su Belgija, Danska, Estonija, Finska, Francuska, Nemačka, Irska, Letonija, Litvanija, Luksemburg, Holandija, Španija i Švedska, dok ga je Italija kasnije podržala.\n- Mađari su prešli liniju na mnogo načina – ocenio je jedan zvaničnik iz južne evropske države, dodajući da je Budimpešta “sve razbesnela” zbog niza pitanja i “propovedanja” o porodičnim vrednostima.\n- Bilo je veoma napeto – rekao je drugi diplomata iz istočne evropske države.\nNeki ipak smatraju da je diskusija o vladavini prava u Mađarskoj imala neku vrednost.\n- Bio sam, u stvari, zadovoljan što smo mogli da se vratimo na pitanje Članka 7 u vezi Mađarske i Poljske – rekao je “Politiku” švedski ministar za evropske poslove Hans Dalgren.\n- Situacija se nije popravila – dodao je on, ukazujući da je diskusija bila iskrena i da veruje da proces može dovesti do promene. – Zaista čini razliku – mislim da i u zemljama u kojima ljudi rade dan i noć za te osnovne vrednosti – da znaju da ima drugih zemalja u Evropi koje ih podržavaju i žele da oni idu u pravom smeru.


četvrtak, 19 septembar 2019 21:20\nSastanak međudržavnih komisija Crne Gore i Republike Albanije za upravljanje vodama održan je danas u Podgorici. Ovo je, kako je saopšteno iz Ministarstva poljoprivrede i ruralnog razvoja, prvi sastanak Komisije formirane nakon potpisivanja Okvirnog sporazuma 3. jula 2018. godine u Skadru.\nčetvrtak, 19 septembar 2019 15:32\nVlada Crne Gore usvojila je, dva dana uoči Međunarodnog dana čišćenja obala, Informaciju o degradaciji ribolovnih voda nastalih ispuštanjem otpadnih voda i odlaganjem različitih vrsta otpada, saopšteno je iz Ministarstva poljoprivrede i ruralnog razvoja.\nčetvrtak, 19 septembar 2019 13:41\nčetvrtak, 19 septembar 2019 12:59\nčetvrtak, 19 septembar 2019 07:21\nsrijeda, 18 septembar 2019 15:04\nKamatne stope nastavljaju sa padom\nsrijeda, 18 septembar 2019 12:58\nPotpisan ugovor sa KfW bankom za rekonstrukciju i modernizaciju Hidroelektrane Perućica\nElektroprivreda Crne Gore (EPCG) potpisala je ugovor sa KfW Bankom, čija je vrijednost 33 miliona eura, za projekat rekonstrukcije i modernizacije hidroelektrane (HE) Perućica.\nsrijeda, 18 septembar 2019 10:15\nMarković: Počinjemo razgovore oko povećanja plata ljekarima i profesorima


POGLEDAJTE: Ovako će izgledati dvorana za košarkaše Partizana i Crvene zvezde - Dnevni.rs\nPOGLEDAJTE: Ovako će izgledati dvorana za košarkaše Partizana i Crvene zvezde\nDvorana koju će koristiti košarkaši Partizana i Crvene zvezde biće izgrađena na prostoru iza hale Pionir, zahvaljujući naporima Vlade Srbije i Grada Beograda.\nMinistarstvo omladine i sporta na svojoj zvaničnoj fejsbuk stranici predstavilo je danas projekat nove trenažne košarkaške dvorane, čija će izgradnja početi sredinom leta.\nIzgradnju finansira Vlada Republike Srbije, odnosno ministarstvo omladine i sporta, a grad Beograd obezbeđuje zemlju i infrastrukturne priključke.\nPrivremeni organ grada Beograda juče je usvojio odluku kojom je data saglasnost na zaključak Vlade Republike Srbije o pribavljanju nepokretnosti - objekta sportske dvorane u javnu svojinu putem zajedničke izgradnje sa gradom Beogradom.\nNa ovaj način rešen je spor između grada Beograda i Republike Srbije u vezi sa susvojinom nad novom sportskom dvoranom. Zbog ovog spora izgradnja sportske dvorane, najavljena pre nekoliko godina, još uvek nije ni počela.\nMOS u budžetu za 2014. godinu kao i planom za 2015. i 2016. godinu obezbedilo je sredstva za izgradnju sportske dvorane, a grad Beograd je obezbedio zemljište, platio naknadu za gradsko građevinsko zemljište, obezbedio infrastrukturno opremanje parcela na kojoj će biti izgrađena sportska dvorana, kao i potrebne dozvole da izgradnja počne.


BLOKIRANE DRUŠTVENE MREŽE U IRANU: Čeka se obraćanje predsjednika Rohanija - GlobalCir\nIranske vlasti blokirale su pristup društvenim mrežama Instagram i Telegram (aplikacija za razmjenu poruka) koje se koriste preko mobilnih telefona da bi se kontrolisali protesti, javila je danas iranska državna tv stanica, pozivajući se na neimenovani izvor.\nKako se navodi, ova mjera je privremena. Prema navodima izvora, ona je uvedena da bi se “održao mir i sigurnost među građanima”. “Odlukom Vrhovnog nacionalnog sigurnosnog vijeća, aktivnosti Telegrama i Instagrama su privremeno limitirane”, kazao je izvor, prenose agencije.\nFacebook, u čijem je vlasništvu Instagram, nije se zasad ovim povodom oglasio. Pavel Durov, osnivač Telegrama, potvrdio je na Twitteru da je ova aplikacija blokirana u Iranu. Istovremeno, agencija ISNA je javila da se očekuje da će se večeras iranski predsednik Hasan Rohani obratiti naciji, nakon tri dana protesta koji potresaju zemlju.


Stipendije za postdiplomske programe u Turskoj - AKOS\nHome > Vijesti > Stipendije > Stipendije za postdiplomske programe u Turskoj\nAplikacije za master i doktorske programe su otvorene do 17.02.2017.\nRazmatrati će se isključivo aplikacije poslane putem aplikacijskog sistema na web stranici www.turkiyeburslari.gov.tr gdje će zainteresovani moći da popune potrebne formulare i postave zahtjevane dokumente. Zaintersovani treba da zadovolje uslove koje su postavili univerziteti i odsjeci koji mogu biti izabrani kroz sistem aplikacije a odnose se na GRE, GMAT, TOEFL, DELF, YDS, ALES, itd.\nAplikacijski sistem će automatski prikazati univerzitete i odsjeke koje zainteresovani mogu izabrati u skladu sa njihovim akademskim obrazovanjem. Zainteresovani će moći da izaberu isključivo sa liste univerziteta i odsjeka ponuđenih putem aplikacijskog sistema.\nTagovano: stipendije (41) Turska (649)\nDogovorene isporuke vrijedne 200.000 eura na sajmu namještaja u Kelnu


11-09-2019 08:45 Izdvojeno Svet Region\nPosebno zabrinjava činjenica da Sarajevo još nije utvrdilo šta će preduzeti sa tolikim brojem ekstremista, jer uopšte nije računalo da će im biti deportovani ljudi koji su u Siriju i Irak otišli iz evropskih država, ali imaju državljanstvo BiH.\nBiH nije računala na stotine ljudi koji su iz Austrije, Belgije, Švedske, Švajcarske i drugih evropskih zemalja otišli u Siriju, a imaju državljanstvo BiH. Oni se tretiraju kao državljani BiH i zbog toga moraju da tu budu izručeni. U zarobljeništvu je na stotine žena i dece, a za supruge terorista, među kojima su i brojne udovice, utvrđuje se uloga u sukobima. Operativno telo Saveta ministara u tehničkom mandatu, koje nikad nije utvrdilo ni koje su mu nadležnosti, zasad nema jasan plan.\nKomentarišući ove navode, bezbednosni stručnjak DŽevad Galijašević kaže da je reč o velikoj pretnji.\n- Povratak ID terorista je pretnja regionu i celoj Evropi. U BiH je ušlo već na desetine ID boraca u sklopu migrantskog talasa. Oni čekaju da se integrišu u radikalni sistem i nastave svoj džihad. Ovo je odgovornost bezbednosnih službi, koje su dozvolile da se ova ideologija razvije i da ljudi idu na ratišta, a javnost lažu o njihovom broju - upozorava Galijašević.\nDa li je hrvatska predsednica najzad osudila napad na Pupovca i govor mržnje protiv Srba, saznajte OVDE.


Tema: Prodaja stvari sa Titanika uznemirila preživele\nOkno prozora s �Titanica� prodaje se za 20 hiljada funti, a lončarsko posuđe s tog potonulog broda nedavno je postiglo cenu od 60 funti. Oni koji su preživeli strašnu pomorsku nesreću ogorčeni su pohlepom i iskorištavanjem uspomena na događaj koji je usmrtio više od 1500 ljudi.\nPoslednja Britanka koja je preživela katastrofu, 94-godišnja Millvina Dean iz Hampshire, rekla je kako je prodaja stvari s potonulog broda koji je 1912. odneo toliko života �užasno pogrešna stvar� te kako pokazuje pohlepu svih umešanih u to.\nOko 700 osoba preživelo je potop �Titanica�, u to vreme najvećeg luksuznog cruisera na svetu koji je udario u ledenu santu kod Newfoundland a na svom putu od Southamptona do New York a. Čak 1517 osoba izgubilo je život, a među njima i otac gospođe Dean koji je �još uvek tamo�.\nAmerički zakon zabranio je prodaju stvari s �Titanica�, no na crnom tržištu može se pronaći niz stvari s tog broda.


Pravoslavni vjernici u BiH proslavili Uskrs - Index.hr\nPravoslavni vjernici u BiH proslavili Uskrs\nMitropolit dabrobosanski Nikolaj danas je u pravoslavnoj sabornoj crkvi u Sarajevu predvodio središnju liturgiju u BiH u povodu pravoslavnog Uskrsa i tom prigodom rekao kako su danas "svi u BiH u preteškom položaju".\n"Veliku tekovinu Kristova uskrsnuća danas mnogi ne vide zato što nemaju saznanja o putu k Istini i Ljubavi, koju su kršćani prelazili u proteklih 2000 godina", istaknuo je mitropolit dabrobosanski Nikolaj.\nNa liturgijskom uskrsnom slavlju u sarajevskoj sabornoj crkvi pročitana je i poslanica patrijarha Srpske pravoslavne crkve Pavla, u kojoj on poziva na praštanje. Patrijarh Pavle, kako je rečeno, poziva srpski narod da moli Boga za oprost "i nama ako smo se nekad ponijeli kao neljudi".\nU uskrsnoj poslanici patrijarh SPC-a Pavle posebice spominje stradanja srpskog naroda u logoru Jasenovac, te težak položaj Srba na Kosovu.


Modularnost i funkcionalnost\nKorist i primena projekta\nTehnički detalji i saradnja sa školama\nElektronski dnevnik omogućava elektronsko arhiviranje ocena učenika i njihovo publikovanje putem Interneta i SMS poruka. U okviru tog projekta postoji i mogućnost za formiranje statistike za potrebe razrednih starešina na Nastavničkim većima, iz razloga što postoje svi ulazni parametri: zaključne ocene i izostanci na nivou svih đaka. Međutim, glavna primena projekta je vođenje ocena unutar kompjuterskog sistema i njihovo publikovanje na Internet i putem SMS servisa. Na tržištu to nijedan školski softver trenutno ne radi. Neke druge mogućnosti softvera su lako nadogradive.\nPostoji više aspekata primene, nabrojaćemo samo neke:\nUnos ocena u kompjuter (uvek zapamćene ocene za svaki predmet i svakog učenika). Ovo je bitno iz razloga potencijalnih krađa originalnih dnevnika ili potencijalnog neovlašćenog dopisivanja ocena u dnevnike !\nArhiviranje ocena (prenošenje ocena na CD i čuvanje za potrebe u budućnosti).\nJednostavna statistika ocena po kontrolnim zadacima, po predmetima, po nastavnicima, po odeljenjima ili po celim generacijama, odnosno moguća je statistika po svim presecima, koji se ukažu kao potrebni unutar škole.\nLak prikaz ocena roditeljima, koji dođu lično u školu i mogućnost štampanja ocena za učenika sa centralnog kompjutera. Ovo je korisno, jer roditelji onda gledaju ocene i ponašanje samo svog deteta, nema gledanja u tuđe ocene!\nUvid u ocene učenika, napomene i izostanke od strane samog učenika ili roditelja sa Interneta van škole u bilo kom trenutku, plus posebne poruke za roditelje.\nMogućnost momentalne provere ocena putem SMS poruke.\nIzrada šablonske statistike za potrebe Nastavničkog veća.\n„Standard 001″ DOO\nAugusta Cesarca 18/412, Novi Sad\nTel/fax: +381 21/645 13 14\nMob: +381 64/900 61 69


Korona zaluđenici odahnuli - Bajden proglasio kraj maski ... | Borba Info\nHome/Život/Korona zaluđenici odahnuli – Bajden proglasio kraj maski …\n28/04/2021\tŽivot Leave a comment\nVakcinisani građani, koji na otvorenom prostoru ne borave u masi, više ne moraju da nose maske, izjavio je američki predsednik Džozef Bajden.\nBajden se oglasio iz dvorišta Bele kuće neposredno pošto je objavljeno da građani koji su primili obe doze vakcina Fajzer i Moderna ili jednu dozu vakcine Džonson i Džonson mogu bezbedno da učestvuju u aktivnostima na otvorenom – kao što su šetnja ili pešačenje u prirodi – bez nošenja maski, ali treba da nastave da ih koriste na javnim mestima gde se to zahteva, preneo je “Glas Amerike”.\n“Naučne procene su da je mala verovatnoća prenošenja virusa među vakcinisanim osobama na otvorenom prostoru”, rekao je Bajden i dodao da ako ste vakcinisani možete mnogo bezbednije da radite mnoge stvari.\nZa one koji to još nisu učinili, ovo je razlog da odu da se vakciniišu, naglasio je Bajden.\n“To je način da se što pre vratimo normalnom životu”, poručio je predsednik SAD. Bajden je precizirao da to pravilo ne važi za odlaske na utakmice ili koncerte na kojima se okuplja veći broj ljudi.\nOn je istakao je da su SAD ostvarile značajan napredak u borbi sa koronavirusom, ali kako je rekao, još mnogo toga se nalazi pred njima u borbi sa virusom.\n“U prvih 100 dana mandata dato je 215 miliona vakcina i u potpunosti je vakcinisano 67 odsto starijih građana. Kada sam preuzeo mandat njih svega jedan odsto je bilo vakcnisano. Jednu dozu vakcine primilo je 80 odsto starijih građana i za 70 procenata je smanjena njihova hospitalizacija”, ukazao je Bajden.\nNove preporuke su objavljene nakon što je više od polovine svih odraslih Amerikanaca primilo najmanje jednu dozu vakcine za kovid 19, prema podacima Centara za kontrolu i prevenciju bolesti (CDC).\nCDC navodi da, bilo da su potpuno vakcinisani ili ne, Amerikanci ne moraju da nose maske na otvorenom kada šetaju, voze bicikl, ili trče sami ili sa clanovima porodice.\nTakode, mogu da idu bez maski na male skupove na otvorenom, sa potpuno vakcinisanim osobama.\nNevakcinisane osobe, koje agencija definiše kao one koji nisu još primili obe doze Fajzerove ili Modernine vakcine ili jednu dozu formule Džonson i Džonson, treba da nose maske na skupovima na otvorenom gde se nalaze i drugi nevakcinisani ljudi. Maske treba da nose i u baštama restorana.\nPotpuno vakcinisani ne moraju da nose maske u tim situacijama, navodi se u smernicama agencije, međutim, svi treba da nose maske na skupovima pod vedrim nebom sa većim brojem učesnika, kao što su koncerti i sportski dogadaji, zatim zatvoreni prostori kao što su frizerski saloni, restorani, tržni centri, muzeji, bioskopi i crkve.\nPrevious Posle Putinovog sastanka sa Bajdenom, nastaće ozbiljne posledice…\nNext Borelj priznao: Niti možemo isključiti Rusiju iz “Svifta” niti zaustaviti “Severni tok 2”


STRELCIMA POBEDNIKA SVE POČASTI – Sportski savez Beograda\nPočetnaSport i rekreacija osoba sa invaliditetomSTRELCIMA POBEDNIKA SVE POČASTI\nProtekle nedelje održana su Prvenstva Beograda u streljaštvu malokalibarskim i vazdušnim oružjem, na kojima su učestvovali najbolji strelci sa invaliditetom grada Beograda, među kojima i naši paraolimpijci.\nU gađanju iz malokalibarske puške, trijumfovao je iskusni Sredo Radović, član Streljačkog kluba osoba sa invaliditetom Pobednik. Drugo mesto osvojio je Zoran Banjac, dok je bronzu upucala Snežana Čegar, takođe, članovi istoimenog kluba. U disciplini standardna malokalibarska puška – ležeći stav najuspešniji je bio reprezentativac i jedan od najuspešnijih svetskih strelaca – Dejan Jokić (Pobednik).\nU gađanju iz malokalibarskog pištolja, sa odličnim rezultatom najbolji je bio paraolimpijac Rastko Jokić, dok je srebro osvojio Živko Papaz, a bronzu Sredo Radović (svi članovi Pobednika).\nU ekipnom plasmanu, pobednički pehar je pripao Streljačkom klubu osoba sa invaliditetom Pobednik.\nU gađanju iz vazdušne puške, sa veoma dobrim rezultatom, najuspešniji je bio Zoran Banjac, ispred Srede Radovića i trećeplasiranog Vladimira Nikolajevića (svi članovi Pobednika). U ženskoj konkurenciji najuspešnija je bila iskusna Snežana Čegar, dok je srebro osvojila Zorica Tasić.\nU gađanju iz vazdušnog pištolja, prvo mesto, sa izvanrednim rezultatom osvojio je Rastko Jokić, drugo Sredo Radović, a treće Živko Papaz.\nU ekipnoj konkurenciji pehar za prvo mesto osvojio je Streljački klub osoba sa invaliditetom Pobednik.\nOrganizator prvenstva bio je Sportski savez osoba sa invaliditetom Beograda uz finansijsku podršku Sekretarijata za sport i omladinu grada Beograda i Sekretarijata za socijalnu zaštitu.


Železnice Srbije pokrenule inicijativu za oštrije kaznene mere u krivičnom zakonu za krađu železničke imovine! - Ljubitelji železnice Srbije ŽS\nŽeleznice Srbije pokrenule inicijativu za oštrije kaznene mere u krivičnom zakonu za krađu železničke imovine!\n„Železnice Srbije“ se poslednjih nekoliko godina suočavaju sa pojavom učestalih krađa vitalnih delova železničke infrastrukture i voznih sredstava, koje, pored velikih materijalnih šteta, ozbiljno ugrožavaju bezbednost i urednost železničkog saobraćaja. Stanje je alarmantno i ovaj problem mora se rešiti institucionalno, kroz izmenu kvalifikacija krađa železničke imovine u teška dela i pooštravanje kaznene politike u Krivičnom zakoniku.\nOvo je zaključeno na sastanku koji je danas organizovan u “Železnicama Srbije”, a na kojem su, pored rukovodstva srpskih železnica, učestovali i predstavnici ministarstava saobraćaja, pravde i državne uprave, unutrašnjih poslova i tužilaštva.\nNa sastanku je bilo reči kako da se stane na put pojedincima i organizovanim grupama koje sve više kidišu na železničku imovinu.Predočeno je da su Bugarska i Turska krađe železničke imovine zakonom okvalifikovale kao teška krivična dela, a Italija kao teroristički akt.\nNakon iznošenja frapantnih primera krađa poslednjih godina, koje su mogle da prouzrokuju nesagledive posledice, zaključeno je da se Ministarstvu pravde uputi inicijativa za konkretne izmene odredaba krivičnog zakona, uz predlog kaznenih mera. Rečeno je da su neophodne izmene i drugih zakonskih akata, koje bi se odnosile na otkup sekundarnih sirovina, jer, kako je istaknuto, ima veliki broj nelegalnih otpada sekundarnih sirovina, koji otkupljuju robu bez porekla. Na njima i najviše završava ukradena železnička imovina. U Ministarstvu pravde komisija već razmatra neke pristigle inicijative.\nGeneralni direktor „Železnica Srbije“ Dragoljub Simonović istakao je da u ovom sistemu preduzimaju sve mere, u granicama mogućnosti, na sprečavanju krađa, otkrivanju počinilaca, ali u sudskom postupku izriču im se blage i minimalne kazne.\n-Pored svih mera, praćenja, snimanja, otkrivanja počinilaca i dalje se masovno krade železnička imovina. Zato nam je potrebna pomoć državnih organa. Radimo na ugrađivanju optičkih kablova duž pruga Koridora 10, koji će nam omogućiti video nadzor ključnih objekata, ali je teško tim nadzorom pokriti nekoliko stotina kilometara pruge. Krađu na železnici omogućuju i ljudi sa železnice, jer kako objasniti obijanje 13 vagona u jednom danu. I pojedini čuvari učestvuju u krađi imovine koja im je poverena na čuvanje, rekao je Simonović i naglasio da se godišnje na saniranje krađa izdvajaju sredstva u visini petine fonda za plate zaposlenih.\nSimonović je izneo i podatak o konkretnoj firmi za otkup starog gvožđa, koja je planirano otvarala otpade pored železničkih pruga, pa magnetnim utovarivačima dizala skladišteno staro gvožđe.\nDirektor Direkcije za infrastrukturu Vladimir Radović istakao je da se svakodnevno kradu delovi železničke infrastrukture na otvorenoj pruzi. Krade se sve- od tegova za zatezanje kontaktne mreže, pružne balize i prigušnice, kolosečni pribor, šine, bakarni signalno-sigurnosni i telekomunikacioni kablovi,žica i užad, kao i silicijum bronzana žica vazdušnih telegrafsko-telefonskih vodova,što prouzrokuje smetnje i zastoje u železničkom saobraćaju, sa bezbednosnim rizikom i velikom indirektnom štetom.\nPomoćnik ministra saobraćaja Dejan Lasica je rekao da je Centar za unutrašnju bezbednost i zaštitu „Železnica Srbije“ polovinom juna ove godine uputio ovom ministarstvu Predlog mera za zaštitu železničke imovine, a da ozbiljnost iznetog problema iziskuje uključenje svih resornih državnih organa. Iz tih razloga organizovan je sastanak, jer je već „upaljen crveni signal“ kao ozbiljna opomena i nešto mora da se preduzme. Krađe na železnici ne mogu se tretirati kao prekršaji, jer one prouzrokuju teže posledice. Osim materijalnih šteta nanetih železnici, mnogo teže su nematerijalne, koje ugrožavaju bezbednost prevoza putnika i robe, kazao je Lasica.


Vakcinacija, Srbija i putovanja: Kako bi Kovid pasoši mogli da promene pravila putovanja - Ozonpress :: internet portal\nDok Evropska unija najavljuje uvođenje Kovid pasoša koje bi mogli da dobiju i ljudi iz Srbije, turisti razmišljaju da li će putovati, a agencije i nadležni traže način da im to omoguće.\nEvropska komisija je predložila da članice EU same odluče da li će u zemlju sa kovid sertifikatom moći da uđu i ljudi koji nisu državljani Unije, kao i da li će prihvatiti i dokaz o imunizaciji vakcinom koju nije odobrila Evropska agencija za lekove.\nTo je posebno bitno za državljane Srbije koji su primili rusku ili kinesku vakcinu.\n„Predlog jasno kaže da države članice imaju obavezu da prihvate samo vakcine odobrene od strane EU, ali slobodne su da prihvate i druge vakcine“, rekao je Didije Rejnders, evropski komesar za pravosuđe i zaštitu potrošača u debati pred Odborom Evropskog parlamenta.\nAna Živković iz Niša kaže da se nada da će se sertifikati što pre početi da važe.\n„Nadam se da ću moći da putujem po Evropi iako sam primila kinesku vakcinu“, rekla je Ana za BBC na srpskom.\n„Dozvola putovanja bi bio prvi, pravi znak da se život vraća u normalnu“.\nMnogima, poput Une Protić, neizvesnost i ograničenja komplikuju i poslovni život.\n„Sve je to malo stresno i komplikovanije nego da nema ograničenja, imate osećaj da su vam ruke svuda po malo vezane“, kaže Protić koja je u procesu selidbe iz Luksemburga u London gde je dobila posao.\nIpak, njih 69 odsto odgovorilo je da bi se osećali sigurnije da putuju u zemlje koje imaju striktna ograničenja i mere borbe protiv korona virua.\nU EU sa kovid sertifikatom?\nAna kaže da je ovo najduži period u kome nije izašla iz Srbije. pre epidemije, često je putovala zbog posla i kao turista.\n„Stručnjaci nam poručuju da je najbolja vakcina ona koja nam je dostupna, zato se nadam da će i se i Evropa složiti sa time i da će dozvoliti ljudima koji su primili različite vakcine da slobodno putuju“, dodaje ona.\nDigitalne sertifikate, koji se najavljuju na teritoriji Evropske unije, potencijalno će moći da dobiju i oni koji nisu građani EU, predložila je Evropska komisija.\nDa bi predlog Evropske komisije stupio na snagu, treba da bude podržan u Evropskom parlamentu i zemljama članicama EU.\nDidije Rejnders, evropski komesar za pravosuđe i zaštitu potrošača rekao je da su „predlogom pokušali da uvedu pravedni balans između ovih različitih elemenata“.\n„Ne možemo da nametnemo obavezu državama članicama da ne prihvataju vakcine koje nisu odobrene na njihovoj teritoriji“.\n„Sa druge strane, bez provere Evropske agencije za lekove, ne mogu biti sigurne da su vakcine koje same nisu odobrile efikasne i sigurne“, rekao je Rejnders.\nOni treba da imaju potvrdu da su primili obe doze vakcine Sinofarm, Fajzer ili Sputnjik ili jednu dozu Astra-Zeneke.\nTako je i za državljane Srbije koji se vraćaju u zemlju. Oni moraju da imaju negativan nalaz na PCR test ili potvrdu da su vakcinisani u Srbiji, a ukoliko ga nemaju moraju da budu u kućnoj samoizolaciji.\nEvropska komisija predložila „kovid pasoše“ – šta to znači za Srbiju\nPrivreda Srbije u 2020: „Mi ćemo tek sledeće godine da platimo cenu pandemije“\nKako iz Srbije\nDragan bi sa decom na letovanje najradije u jednu od omiljenih destinacija u Srbiji – Grčku.\n„Naši građani mogu da putuju bez PCR ili drugih testova u ove zemlje, kao i da se vraćaju „, kaže Seničić.\nZa ulazak u Hrvatsku potreban je negativan PCR ili brzi antigenski test, ali je moguće dostaviti i potvrdu o vakcinaciji.\nOni koji žele da uđu u ovu zemlju moraju da dobiju drugu dozu vakcine više od 14 dana ranije.\nTest na korona virus može da se uradi i u Hrvatskoj, ali u tom slučaju putnici moraju da budu u izolaciji dok ne stignu rezultati testa.\nOni koji planiraju da putuju u Evropsku uniju treba da prate odluke Evropskog parlamenta oko mogućnosti ulaska sa sertifikatom o vakcinaciji.\nSertifikati će se izdavati besplatno, da plan je da na snagu stupe do početka leta.\n„Kada pandemija bude iza nas neće biti potrebe za sertifikatima, ali će se instrument, koji sada uvodimo, zadržati u slučaju da bude morao da bude reaktiviran zbog nove pandemije“, rekao je Rejnders.\nZa Srbiju je važno, rekao je Aleksandar Seničić, direktor Nacionalne asocijacije turističkih agencija, da se prilagodi tehnički pravilima EU.\n„Ukoliko se to usvoji, biće prihvatane sve vakcine našim sugrađanima koji žele da putuju u zemlje Evropske unije. Ovo je posebno važno jer su mnogi od njih vakcinisani kineskom ili ruskom vakcinom“.


Šri Lanka - Jeftini lokalni letovi - Rezervacija lokalnih letova - eSky.ba\nLetovi Šri Lanka\nProvjerite najbolje ponude letova - Šri Lanka\n✔ Postoje li posebne ponude za letove iz Šri Lanke za Šri Lanku na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Šri Lanku?\n✔ Ako rezerviram let iz Šri Lanke za Šri Lanku, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Šri Lanku?\nBudite sigurni, da na eSky.ba ponuda letova iz Šri Lanke za Šri Lanku uključuje ne samo niskotarifne avio-kompanije, već i one koje su specijalizirane za visoki standard.


Sastanak Kadri Veseljija, ministar finasija i predsednika Privredne komore Kosova sa privrednicima\nPredsednik Skupštine Republike Kosovo, Kadri Veselji, na konferenciji "Javno-privatni dijalog u funkciji razvoja privatnog sektora", rekao je da je Kosovo kao nezavisna i suverena država, osim institucionalne održivosti, treba da se razvije održivu ekonomiju. U cilju veće saradnje privrednih komora i institucija, predsednik Skupštine kaže da očekuje veći uticaj poslovnih udruženja.\n– Očekivao sam da će komore biti uticajnije. Privredne komore mogu definisati naše politike i sada imamo neke inicijative i to je veoma dobro, naglasio je Veselji.\nU toku je niz nacrta zakona koji olakšavaju proizvodnju i poslovanje, naglasio je Veselji i dodao das obzirom na činjenicu da će svaka inicijativa Privredne komore Kosova naći podršku institucija, jer, kako je rekao, ništa neće imati veći prioritet od ekonomskog razvoja.\nKadri Veselji sa privrednicima\nMinistar finansija Bedri Hamza govorio je o mogućnostima koje je vlada stvorila za biznise u posljednjih nekoliko godina i pozitivnom uticaju koji imaju na njihov razvoj. Hamza je rekao da je najveći poslodavac na Kosovu privatni sektor, a samim tim i glavni doprinos ekonomskom razvoju zemlje.\nPredsednik Privredne komore Kosova Berat Rukići, koji je vodio ovu konferenciju, rekao je da javnim politikama postoji jasno kretanje radne snage prema drugim zemljama. Rukiči smatra da je neophodno da se preduzmu mere za zabranu odlaska time što će se stvariti uslove za rad na Kosovu.\nKonferencija Kancelarije za poslovne zajednice u okviru Skupštine Kosova, je u toku i na njoj se razgovora sa predstavnicima biznisa, saopšteno je iz Skupštine Kosova.\nTags: Kadri Veselji Privredna komora Kosova privrednici\nPrevious Vina iz Velike Hoče i Orahovca i sušeno voće iz Zubinog Potoka u prodavnicima “Univereksporta”\nNext Kosovsko Pomoravlje: Kad privreda posutstane, poljopriveda živne\n25. oktobra 2021., 18:41


Dan online - Sport: - 2020-02-24\nSport - datum: 2020-02-23 PRVI DAN TREĆEG BOKSERSKOG TURNIRA „BIH KUP 2020“ U BIJELJINI\nDvoje finalista i sedam polufinalista Četiri pobjede i poraz\n-Četiri pobjede i jedan poraz - učinak je bokserskih reprezentativaca Crne Gore prvog takmičarskog dana na trećem izdanju prestižnog međunarodnog turnira „BiH kup 2020“ u Bijeljini. U uzrastu mladih Damjan Liješević je u četvrtfinalu kategorije do 56kg savladao domaćeg boksera Rasima Selimovića, Đorđe Smolović je u polufinalu do 69kg pobijedio Hajruna Bajgovića, takođe iz Bosne i Hercegovine, dok je Petar Liješević eliminisao Dušana Drinčića iz Srbije.\n-Damjan i Đorđe su svoje protivnike dva puta slali u nokdaun, ali su slavili odlukom sudija na poene, dok je Petar plasman u polufinale obezbijedio prekidom u drugoj rundi, zadovoljan je bio izdanjem svojih pulena u razredu mladih selektor Boško Drašković.\nPobjedu je ostvarila i seniorka Tamara Radunović, koja je u polifinalu kategorije do 60kg na poene savladala Maju Šarić iz Hrvatske. Jedini poraz prvog takmičarskog dana od crnogorskih boksera doživio je Milovan Sekulović, koji je u kategoriji do 81kg izgubio zbog povrede nosa od Hrvata Luke Plantića, seniorskog šampiona Balkana i vicešampion svijeta za mlade.\n-Tamara Radunović i Đorđe Smolović će se boriti u finalu a preostalih sedam naših takmičara u polufinalu, i to: Luka Gačević, Miloš Krasnići, Andrija Lambulić, Nenad Marković, Stefan Savković, Damjan i Petar Liješević. Tamara za protivnicu u finalu ima bokserku iz Rusije Nataliju Šadrinu, a Đorđe reprezentativca Srbije Strahinju Karabegovića, rekao je Boško Drašković.\nUEFA prati situaciju, za sada svi mečevi po planu


BEZBEDNOST MLADIH U SAOBRAĆAJU kroz preventivne akcije - UžiceMedia\nNaslovna Društvo BEZBEDNOST MLADIH U SAOBRAĆAJU kroz preventivne akcije\nUdruženje „Roditelj“ iz Užica u kontinuitetu realizuje aktivnosti namenjene deci različitog uzrasta. Srednjoškolcima su na simulatoru udesa i sa specijalnijm naočarima koje simuliraju uticaj alkohola i droga u vožnji preventivno ukazali na opasnosti u saobraćaju.\nDeca i mladi su aktivni učesnici u saobraćaju i tim povodom užičko Udruženje „Roditelj“ usmerava aktivnosti na njihovu bezbednost. Najvažnije je što rad sa decom i mladima na prevenciji ima veliki odziv.\n-Svima nama je najbitnije da budu bezbedni, naglašavaju iz Udruženja „Roditelj“ i Saveta za bezbednost u saobraćaju opštine Čajetina. Na poligonima sa specijalnim naočarima koje simuliraju uticaj alkohola i droga na vožnju i uz simulator udesa, takozvanu kosu ravan, mladi mogu da se uvere u važnost vezivanja sigurnosnih pojaseva pri sudaru, čak i pri najmanjoj brzini od 13 km na čas. Preventiva je ipak najvažnija jer tako možemo zajedno sprečiti neželjene posledice.\nOvo su praktičani primeri gde se mladi upozoravaju da proslave rođendana ili izlasci u grad treba da budu lepe uspomene a ne vesti iz crne hronike.\nLidija Todorić, iz Udruženja „Roditelj“ ističe da su shvatili važnost teme o bezbednosti mladih, jer smo nažalost svesni kolika je prisutnost droge i alkohola u srednjim školama. Učenici uz upotrebu ovih specijalnih naočara vide koliki je uticaj svih opasnih supstanci na vid, moć rasuđivanja ali i vožnju u takvom stanju.\nUčenici sa specijalnim naočarima\nNa simulatoru udesa\nLidija Todorić, Udruženje Roditelj\nSrđan Radović, Savet za bezbednost saobraćaja opštine Čajetina\nSrđan Radović, iz Saveta za bezbednost saobraćaja opštine Čajetina ističe da nastavljaju intenzivnu saradnju sa Udruženjem “Roditelj” na temu Bezbednost mladih u saobraćaju.\n-Želimo da ih upoznamo sa opasnostima koje ih očekuju u saobraćaju i zato imamo simulator čeonog sudara koji prati akciju MUP-a Srbije “Veži pojas-spasi život”. Na simulatoru upoznajemo decu sa čeonim sudarom i zašto je važno pravilno vezati pojas. A „ pijane naočare“ simuliraju uticaj alkohola, psihoaktivnih supstanci i umora. Zato želimo da pod takvim dejstvom deca i mladi ne učestvuju u saobraćaju kao pešaci ili vozači- precizirao je Radović.\nMladi posle učešća u ovakvim aktivnostima navode da su im na praktičan način pokazani primeri na moguće opasnosti i da će se zbog toga opreznije ponašati u rizičnim situacijama.\nPrethodni tekstU OKRUGU NAJVEĆE ZARADE U UŽICU Ariljci u aprilu zarađivali najmanje\nSledeći tekstSEDMOGODIŠNJI MIODRAG USPEŠNO OPERISAN Potrebna sredstava za završetak lečenja


Vučević: Posle godinu i po dana izlazimo pred građane da kažemo – ocenite nas, da li smo zaštitili nacionalne interese\nPotpredsednik SNS-a Miloš Vučević rekao je za RTS da je Vlada Srbije dobila ograničeni mandat i tu je postojao konsenzus. Posle godinu i po dana izlazimo pred građane da kažemo – ocenite nas, da li smo zaštitili nacionalne interese, istakao je Vučević.\nLider Srpske napredne stranke i predsednik Srbije Aleksandar Vučić rekao je juče, posle sednice Predsedništva, da će nova Vlada Srbije biti ograničenog trajanja ida će predsednički i novi parlamentarni izbori biti održani najkasnije 3. aprila 2022. godine.\n“Na prethodnim sednicama u vezi sa razgovorima o potencijalnim koalicionim partnerima imali smo različita tumačnja članova Predsedništva, a juče kao i o odluci o mandataru nije bilo nekih disonantnih tonova. U nedelju očekujem da završimo personalne stvari”, podvlači Vučević.\n“Bilo je šire obrazloženje predsednika zašto je najbolje za Srbiju da bude ovakva koalicija, da možda SNS gubi kao stranka u smislu onog kapaciteta koja bi mogla da ima kao apsolutni pobednik izbora – ali moramo da gledamo širi društveni aspekt – da budemo svesni odgovornosti koju su nam građani dali za kreiranje i za njihovu budućnost, bolje da bude širi front u borbi za šest ciljeva, koji su zahtevni i proizilaze jedni iz drugih”, rekao je Vučević.\nOsvrćući se na ispunjavanje šest ciljeva koji su pred Vladom, Vučević kaže da se ne umanjuju izazove koji su pred nama – kada će vakcina protiv korone doći i najozibljinijih pitanja ekonomske posledice kroz koji prolazi ceo svet.\nPrema njegovim rečima, Srbija mora da bude konkurenta na tržištu i da u raspodeli karata sačuva svoj suverenitet.\n“Vlada je dobila ograničeni mandat i tu je postojao konsenzus, to je osetljiv period ali očekujemo prtisak na Srbiju u vezi sa Kosovom i Metohijom, u kontkstu korone i Kosova i zato će biti limitirana na 18 meseci i da 2022. možemo da izažemo pred građane i kažemo – ocenite nas”, istakao je potpredsednik SNS-a.\nKaže da je ograničnje dokaz odgovrnosti jedne političke stranke prema građanima. “Želimo da kažemo da se Kosovo neće skloniti sa agende, biće veći prtisci na Srbiju”, reako je on.\nPosle godinu i po dana izlazimo pred građne da kažemo – ocenite nas, da li smo zaštitili nacionalne interese, ponovio je Vučević.\nJedino kadrovsko rešenje je da će Ivica Dačić biti predsenik Skupštine Srbije. Vučević kaže da to nije igra brojki i slova, sastav vlade i formiranje izvršen vlasti je ozibljan posao i da bi se uplašio da se sve završilo za 24 časa.\nGovoreći o Dačiću, kaže da ga to nije iznenadilo jer je u sebi znao da je to jedno od rešenja, ali neki su bili, a svi su bili za, i da je neko možda je želeo da bude predsednik Skupštine.\nVučević je rekao da ostaje u Novm Sadu, da je izabran za gradonačenika i da je fokusiran na taj posao.\nNovosadski Info / RTS / Foto: RTV\nTags: diplomatija, miloš vučević


Bolja kontrola gradnje novih hotela – Bankar.me\nBolja kontrola gradnje novih hotela\nOctober 8, 2021 BIZNIS, CRNA GORA, SVE VIJESTI Leave a comment\nVlada je odlučila da promijeni metodologiju na osnovu koje će pratiti realizaciju projekata iz oblasti turizma koji se realizuju u sklopu projekta ekonomskog državljanstva, pa će pored izvještaja nezavisnog kontrolora biti potreban i izvještaj o stanju radova na projektu, kao i izlazak na teren, saradnja sa lokalnom samoupravom i praćenje razvoja komunalne infrastrukture.\nU informaciju o aktivnostima na realizaciji projekata ekonomskog državljanstva, koja je juče utvrđena na sjednici, objašnjeno je da je cilj nove metodologije stvaranje što bolje slike o stepenu realizacije nekog projekta.\n”Ovaj predlog je proistekao nakon što je tim Ministarstva ekonomskog razvoja za investicije u oblasti turizma posjetio osam lokacija u opštinama Mojkovac i Kolašin, kako bi se upoznao sa aktivnostima na terenu i svim preprekama sa kojima se suočavaju investitori prilikom radova na gradilištima. Tom prilikom je dogovoreno da investitori svih obiđenih projekata dostave ministarstvu pisma u kojima bi se detaljno objasnile eventualne prepreke na realizaciji projekata i izvještaje nadzornih organa o izvršenim građevinskim radovima”, piše u informaciji.\nU dokumentu je objašnjeno da je uvođenje izlazaka na teren, saradnja sa lokalnom samoupravom i praćenje razvoja komunalne infrastrukture neophodno zato što je realizacja ovih projekata u velikoj mjeri uslovljena razvojem komunalne i druge infrastrukture koja treba da podrži rad i konkurentnost projekta.\n”Bitno je naglasiti da se većina razvojnih projekata nalazi na sjeveru koji je infrastrukturno slabije razvijen u odnosu na južnu i centralnu regiju. Ulaganjem u infrastrukturu koja će da podržava rad razvojnih projekata opredijeljeni novac će se koristiti namjenski i to u cilju stvaranja vrijednosnih lanaca koji će podržavati ne samo poslovanje projekata, već čitav sistem povezanih dobavljača i lokalne zajednice”, navode u informaciji.\nVlada je izmijenila Statut Agencije za promociju investicija i novina je da će moći da se imenuje vršilac dužnosti direktora na period od šest mjeseci u slučaju prestanka mandata direktora.\nPOJMOVIEkonomsko državljanstvo kupovina pasoša\nPrevious Ukida se digitalna kovid potvrda za ulazak u tržne centre\nSljedeći Rezervišite najnoviji iPhone 13 i iPhone 13 PRO u Telenoru\nVlada smanjila iznos garancija za ekonomsko državljanstvo na samo milion eura\nSedma sjednica Vlade: EU pomaže zakonitu prodaju zaplijenjenih cigareta, potvrđene putarine za aut-put


Rušio sve pred sobom i čupao stabla: U naletu uragana u Kini 11 mrtvih, 100 povređenih /video/ - 01.05.2021, Sputnik Srbija\nRušio sve pred sobom i čupao stabla: U naletu uragana u Kini 11 mrtvih, 100 povređenih /video/\nNajmanje 11 osoba je poginulo, a 102 su povređene u naletu uragana koji je pogodio kineski grad Nantong, na istoku zemlje. 01.05.2021, Sputnik Srbija\nSnažan vetar čupao je stabla, rušeći telefonske stubove i fasade sa zgrada i kuća.Udari vetra dostizali su brzinu i do 162 kilometra na sat zbog čega se prevrnuo i jedan ribarski brod. Do sada su spasena dva člana posade, a za još devetoricom se traga.Iz grada, koji se nalazi na oko 100 kilometara od Šangaja, evakuisano je 3.000 ljudi.Nantong, grad sa više od osam miliona stanovnika, pogodio je u petak uveče i grâd veličine klikera.\nsvet, vesti, kina, uragan, žrtve\n© AP Photo / Song Chenglin/Xinhua via APPosledice uragana na istoku Kine\n© AP Photo / Song Chenglin/Xinhua via AP\nNajmanje 11 osoba je poginulo, a 102 su povređene u naletu uragana koji je pogodio kineski grad Nantong, na istoku zemlje.\nSnažan vetar čupao je stabla, rušeći telefonske stubove i fasade sa zgrada i kuća.\nUdari vetra dostizali su brzinu i do 162 kilometra na sat zbog čega se prevrnuo i jedan ribarski brod. Do sada su spasena dva člana posade, a za još devetoricom se traga.\nIz grada, koji se nalazi na oko 100 kilometara od Šangaja, evakuisano je 3.000 ljudi.\nNantong, grad sa više od osam miliona stanovnika, pogodio je u petak uveče i grâd veličine klikera.


Marko Rikalo: Bitna su jasna pravila šta i kako se gradi u Trebinju – TREBINJE INFO\nMarko Rikalo: Bitna su jasna pravila šta i kako se gradi u Trebinju\nGrad Trebinje je u proceduri izrade prostornog plana koji je potreban lokalnoj zajednici jer se brzo razvija i stalno gradi, rekao je Srni načelnik Odjeljenja za urbanizam i prostorno planiranje Marko Rikalo.\nRikalo je naveo da prostorno planiranje, posebno u velikoj ekspanziji gradnje, predstavlja osnov za pravilno razvijanje grada.\nOn je naglasio da će Trebinje moći da identitet i prirodnu ljepotu, kojima privlači posjetioce, zadrži samo ukoliko ima jasna pravila šta i kako se gradi.\n“Ako želimo da i u budućnosti budemo najpoželjniji mali grad na Balkanu, to ćemo postići dobrim prostornim planiranjem”, istakao je Rikalo i dodao da je veliki problem to što lokalne zajednice nemaju prostorne planove, iako je to je to njihova zakonska obaveza.\nOn je rekao da će Trebinje ubuduće, osim dobrih građevinaca, geologa, mašinaca i drugih profila, imati i dobre prostorne planere, koji su do sada bili zapostavljeni, što je greška.\nPrema njegovim riječima, da bi jačao kadar prostornih planera u Trebinju koji je, kako je istakao, veoma siromašan, grad će sa Geografskim fakultetom Univerziteta u Beogradu potpisati memorandum o saradnji i nastavku programskih planova koji će obuhvatiti i stipendiranje trebinjskih studenata na toj visokoobrazovnoj ustanovi.\n“U Odjeljenju za urbanizam i prostorno planiranje nemamo nijednog prostornog planera”, naveo je Rikalo.\nGrad Trebinje je u posljednje vrijeme među najvećim gradilištima u Republici\nPrema grubim procjenama, vrijednost investiranja u projekte od opšteg značaja, koje finansiraju grad Trebinje, Vlada Republike Srpske ili se finansiraju iz drugih izvora, veća je od 60 miliona KM.\nPri kraju je rekonstrukcija Gradskog parka, u toku je uređenje desetak gradskih ulica, oborinske kanalizacije, izgradnja zgrade za mlade bračne parove, vodovodi, atletski stadion, Vatrogasni dom, a uskoro počinje izgradnja objekta Gradske tržnice, te realizacija drugih značajnih planiranih projekata.\nGrad TrebinjeProstorno planiranjeUrbanizam\nPrethodna Prethodni članak: Elektroprivreda RS oštećena je za najmanje 5 miliona KM\nSljedeća Sljedeći članak: Banjalučanin ratu kredita od 310 KM platio sa po 5 feninga


Novi ministri preuzimaju dužnost - Grad Prijepolje\nGrad Prijepolje > Vesti > Politika > Novi ministri preuzimaju dužnost\nNovi ministri preuzimaju dužnost\nutorak, 03. sep 2013, 13:50 – 19:00\nPosle polaganja zakletve, novi ministri preuzimaju dužnost u rekonstruisanoj Vladi Srbije. Vlada, u kojoj će sedeti 11 novih ministara, danas održala prvu sednicu na kojoj je, između ostalog, potvrđeno da je Tanja Miščević i zvanično šef pregovaračkog tima sa EU.\nPrvog radnog dana, novi ministri preuzimaju dužnost od dosadašnjih kolega. Rekonstruisani kabinet Ivice Dačića danas je održao i prvu sednicu. Jedanaest novih ministara položilo je sinoć zakletvu pred poslanicima.\nVlada Srbije imenovala je na sednici Tanju Miščević za šefa Pregovaračkog tima za vođenje pregovora o pristupanju Srbije EU.\nRazrešeni dužnosti državni sekretari u ministarstvima u kojima je došlo do zamene ministara u procesu rekonstrukcije vlade. Nebojša Rodić razrešen dužnosti direktora BIA, a Milan Pajević je razrešen dužnosti direktora Kancelarije za evropske integracije. Vlada je donela rešenje da ministar bez portfelja Aleksandar Vulin vodi Kancelariju za Kosovo i Metohiju.\nImenovan ministar Branko Ružić za predsednika Kadrovske komisije Vlade Srbije.\nDužnost ministra saobraćaja od Milutina Mrkonjića preuzeo je Aleksandar Antić. Na primopredaji ministarske funkcije, Antić je najavio da će njegovi prioriteti biti nastavak izgradnje velikih infrastrukturnih projekata i održavanje postojeće infrastrukture.\nKako je istakao, najveći izazovi su saobraćajni koridodori 10 i 11 i stavljanje u funkciju svih potencijala saobraćaja, kako bi se omogućio ekonomski razvoj, ekonomski rast i otvaranje novih radnih mesta.\nAntić je najavio da će za sedam do 10 dana predstaviti plan rada Ministarstva saobraćaja. „Nisam ja graditelj, ali sam tokom karijere u gradskoj upravi Beograda učestvovao u velikim infrastrukturnim projektima i imam iskustvo u njihovom organizovanju“, rekao je Antić.\nAntić je kao primere naveo izgradnju mosta Zemun-Borča preko Dunava, saobraćajnu obilaznicu oko Beograda i rekonstrukciju mosta „Gazela“.\nI ministar omladine i sporta Vanja Udovičić započeo je prvi radni dan u svom kabinetu. Njega je u Ministarstvu omladine i sporta dočekala dosadašnja ministarka Alisa Marić, predala mu dužnost i obavestila ga o obavezama koje ga očekuju, navodi se u saopštenju.\n„Pred svima nama je veliki posao. Svestan sam da neće biti nimalo lako i da će biti puno izazova. Osećam veliku obavezu da pomognem svojoj državi, a kao sportista znam da se na kraju računa samo rezultat“, rekao je Udovičić. Skupština Srbije je sinoć, posle trodnevne rasprave, izabrala novu Vladu, a Udovičić je, kao nestranačka ličnost, izabran za ministra omladine i sporta.\nNovi ministar bez portfelja zadužen za evropske integracije Branko Ružić prvog radnog dana sastao se sa glavnim pregovaračem u razgovorima sa EU Tanjom Miščević. Oni su počeli rad na upoznavanju sa dokumentima za otvaranje pregovora o članstvu i proces evrointegracija.\nMinistar prosvete, nauke i tehnološkog razvoja Tomislav Jovanović naglasio je da je vreme da radimo, a ne da se bavimo birokratijom i dodao da Vlada Srbije mora da „ide brže“ nego do sada i to se očekuje od svih resora, a najviše od obrazovanja i nauke koji moraju da daju smernice kuda dalje.\nJovanović je prvog radnog dana u funkciji ministra, odmah nakon sastanka sa saradnicima u Ministarstvu, posetio Univerzitet u Beogradu i prisutvovao sednici Rektorskog saveta Konferencije univerziteta Srbije (KONUS).\nObrazovanje i nauka moraju da daju smernice, rekao je Jovanović i naveo da su ove oblasti u svakoj državi investicija koja treba da vrati uloženo i da doprinese nečem boljem. Jovanović je danas preuzeo dužnost od dosadašnjeg ministra Žarka Obradovića koji ga je upoznao sa organizacijom i stanjem u resoru prosvete i nauke, kao i sa predstojećim obavezama.\nMinistar bez portfelja Aleksandar Vulin, koji je ostao i direktor Kancelarije za KiM rekao je da će Srbi izaći na lokalne kosovske izbore pod uslovom da oni budu statusno neutralni optuživši zvaničnu Prištinu da čini sve da briselski sporazum ne zaživi.\nNovoizabrani ministar poljoprivrede, vodoprivrede i šumarstva Dragan Glamočić, rekao je da bi do četvrtka moglo da bude nađeno rešenje za problem zbog kojeg poljoprivrednici protestuju.\n„Učiniće se sve što se može. Sa prvim potpredsednikom vlade, Aleksandrom Vučićem, je dogovoreno da se taj problem reši. Nadam se da ćemo rešenje imati ako je moguće do četvrtka“, rekao je Glamočić neposredno pred početak prve sednice rekonstruisane Vlade Srbije dodajući da je počastvovan što ima priliku da obavlja taj posao.\nVulin, je prvog radnog dana kao ministar, u Gazivodama kod Zubinog Potoka položio kamen temeljac za regionalni vodovod za tri srpske opštine na severu Kosova ocenivši da se Priština bez svake sumnje pokazala kao najveća prepreka za izlazak Srba na izbore.\nRekao je da je Priština pokazala da je postala nezadovoljna onim što je u Briselu dogovoreno i da je jedini način da to svoje nezadovoljstvo ispolji – da sporazum ne zaživi.


Novi mobilni koncept, kompanije Mercedes, je autonoman, električan, modularan i ružan - Automatika.rs\nNaslovna Vesti Razno Novi mobilni koncept, kompanije Mercedes, je autonoman, električan, modularan i ružan\nAutomobilski gigant Daimler AG (Mercedes-Benz) nedavno je predstavio ”Vision Urbanetic” – potpuno električni autonomni koncept, koji ova kompanija smatra redefinisanjem mobilnosti. Ovo je očigledan primer, da nisu proizvođači pametnih telefona jedini koji se ponekad igraju sa modularnim dizajnom.\n”Urbanetic” nije samo još jedan tip vozila – to je ogroman mini-kombi u koji može da stane i do 12 osoba, a može da se koristi i kao teretni kombi sa dva različita nivoa za skladištenje, ukupne zapremine do 353 metara kubnih. Na osnovu svoje funckije, baterijska-električna ”skateboard” šasija može da se odvoji i poveže sa drugačijom osnovom. Bilo da prevozi ljude ili robu, dizajniran je tako da se odlično ”snalazi” u gusto naseljenim područjima. Kako takvo, ovo vozilo ima video prikaze velikog formata na prednjoj i bočnoj strani, kako bi preneo svoje namere pešacima ili biciklistima koji žele da pređu ulicu ili se kreću blizu njega. Sama ideja da autonomna vozila treba da ”komuniciraju” sa svetom oko njih, sada je tema mnogih startup projekata.\nOno što je tako veoma zanimljivo jeste sam dizajn, Mercedes je išao na nešto futuristički izgled (može se reći čak i previše) i to im nije baš pošlo za rukom, pa automobil izgleda dosta ružno.\nUrbanetic nije jedino vozilo urbane autonomne mobilnosti, ruku pod ruku sa njim ide i Toyota E-Palette i Volkswagen Sedric, koji su više pažnje posvetili samoj funkcionalnosti nego obliku i dizajnu.\nPretpostavlja se da će u budućnosti mnoga autonomna vozila izgledati nalik Urbanetic-u. Većina ljudi ne doživljava da će autonomna vozila biti spektakularna i u vlasništvu velikih kompanija kao što su npr. Google ili Uber, već da će to biti svakodnevna, putnička vozila poput autobusa, koji se pojavljuju u gradovima širom sveta.\nNa pitanje, kako bismo jednog dana mogli da pozovemo jedno ovakvo vozilo da dođe po nas, i odgovor je naravno – putem aplikacije nalik Uberu. Predstavljanje javnosti Vision Urbanetic vozila, svakako se nalazi na vrhu ovogodišnjih objava kompanije Mercedes-Benz tik uz električan automobil EQC SUV, koji se očekuje na ulicama širom SAD do 2020.godine.\nAutonomni električni kombi će bez sumnje biti veliki deo naše budućnosti, ali ćemo pre njega, ipak pre na ulicama sretati EQC.\nPrethodni tekstSistem za skladištenje energije snage 3 megavata na stadionu Johan Cruijff ArenA počeo je sa radom\nSledeći tekstEvo kako da pretvorite obične roletne u pametne za samo nekoliko trenutaka


“Gospodin Vinko Purić je od novembra 2017. godine zaposlen u kompaniji Monteorganica koja se bavi kontrolom i sertifikacijom organske proizvodnje i finansira iz budžeta Ministarstvo poljoprivrede i ruralnog razvoja Crne Gore. Angažovan je na poslovima stručnog saradnika za organsku stočarsku proizvodnju. Od novembra 2019. godine, tačnije prije dva mjeseca, Purić je potpisao ugovor na neodređeno vrijeme, znači ugovor o stalnom radnom odnosu, i na tim poslovima se nalazi i dan-danas”, saopštio je direktor Monteorganice Jovan Nikolić.\nKako je saopšteno iz Vlade, lažnu vijest o navodnom otkazu Vinku Puriću, koju je iznio prvi potpredsjednik i ministar inostranih poslova Vlade Srbije u emisiji „Ćirilica“ Televizije Happy 13. januara, prenijelo je više medija.\n“Dačić je ovu lažnu vijest plasirao kao dokaz svoje neistinite tvrdnje da u Crnoj Gori svako ko se nacionalno izjasni kao Srbin dobija otkaz”, dodaju oni.\nMali iskomplesirani debeljko velike glave .


Institut i dalje u potpunosti ispunjava uslove za članstvo u CEN i CENELEC\nDanas je Institut primio obaveštenje od Komiteta za odnose sa članicama i monitoring evropskih organizacija za standardizaciju CEN i CENELEC da je izveštaj o ispunjenosti kriterijuma za punopravno članstvo u ovim organizacijama u potpunosti pozitivno ocenjen.\nKao punopravni član evropskih organizacija za standardizaciju CEN i CENELEC, Institut za standardizaciju Srbije ima obavezu da svake tri godine sprovodi proveru usaglašenosti sa kriterijumima za članstvo u ovim organizacijama, i to u skladu sa zahtevima iz CEN-CENELEC Guide 22:2018. Ova obaveza odnosi se na sve punopravne članice ovih organizacija i treba da osigura poverenje i održivost sistema evropske standardizacije. Institut je nakon opsežnih priprema sproveo jedan od modela provere navedenih u uputstvu, tzv. samoocenjivanje u kombinaciji sa sertifikacijom prema ISO 9001, s obzirom na to da od 2010. godine ima implementiran integrisan sistem menadžmenta prema SRPS ISO 9001 i SRPS ISO/IEC 27001.\nDokazivanje ispunjenosti uslova podrazumevalo je i pripremu dokumentovanih dokaza za 128 zahteva iz navedenog uputstva. Nezavisna provera ovih dokaza izvršena je u sklopu provere integrisanog sistema menadžmenta Instituta početkom jula meseca i izveštaj sertifikacionog tela zajedno sa kompletnom dokumentacijom upućeni su Komitetu za odnose sa članicama i monitoring.


Veliko uređenje Tomaševačkog groblja -\nAktivnosti JKP "Čistoća i zelenilo".\nAktivnosti se ovaj put prevashodno baziraju na sanitarnoj seči, orezivanju i krunisanju stabala. Ovim putem JKP "Čistoća i zelenilo" se izvinjava i moli građane da imaju razumevanja za ovu akciju uređenja groblja, koja nije rađena poslednjih dvadeset godina.\nRadnicima ovog preduzeća treba vremena, pored redovnih aktivnosti da svo posečeno granje i otpad iznesu sa groblja. Sva grobna mesta biće detaljno očišćena i građani ne treba da brinu ukoliko u momentu posete svojim najmilijima vide neuređen prostor oko grobnih mesta. Još jednom se iz JKP "Čistoća i zelenilo" izvinjavaju i zahvaljuju na razumevanju.


Vesti online / Vesti / Svet / Predstavnici 18 opština Srpske u Štutgartu\nU okviru projekta "Strategija EU za Podunavlje", nemačku saveznu državu Baden-Vitenberg od 7. do 10. aprila posetiće potpredsednica Vlade Republike Srpske, Srerbrenka Golić, ministar za prostorno uređenje, građevinarstvo i životnu sredinu Vlade RS u pratnji 18 načelnika i predsednika opština najvećih gradova Republike Srpske.\nJedna od najvećih poseta predstavnika Srpske Nemačkoj u poslednjih nekoliko godina započinje u Štutgartu gde će se u ponedeljak u 10 časova delegacija susresti sa čelnim ljudima Ministarstva za zaštitu životne sredine, zaštitu klime i energetski sektor Vlade Baden- Vitenberga, a zatim i sa nizom zvaničnika iz ove regije.\n- U pitanju je prevashodno naša želja da prestavnicima opština u Republici Srpskoj omogućimo da se na pravi način edukuju i saznaju za poslednja dostignuća u domenu ekologije i odlaganja otpada. Najbolje je učiti od najboljih, a Nemačka u ovim oblastima svakako prednjači u odnosu na ceo svet - kaže za "Vesti" potpredsednica Vlade RS, Srerbrenka Golić.\nTokom tri dana, predstavnici Srpske će prisustvovati prezentaciji razvoja upravljanja otpadom u nemačkoj saveznoj državi Baden-Vitembert, obilazak opštinskog preduzeća za upravljanje otpadom u Štutgartom, sastanak za dr Tomasom Hesom, direktorom opštinskog preduzeća za upravljanje otpadom. Takođe, oganizovan je prevoz AVL-u u Ludvigsburgu - preduzeću za upravljanje otpadom koje opslužuje okrug za više od 400.000 stanovnika, obilazak deponije Burghof...\nŠef Predstavništva Republike Srpske u Štutgartu Mićo Ćetković kaže da je će brojna delegacija Srpske već u ponedeljak uveče imati priliku da se susretne i sa našom dijasporom iz Baden-Vitenberga.\n- Za predstavnike Ministarstva za prostorno uređenje, građevinarstvo i životnu sredinu Vlade RS i 18 načelnika i predsednika opština najvećih gradova Republike Srpske organizovali u našem predstavništvu u Štutgartu prijem i susret sa našom dijasporom - najuspešnijim privrednicima, kulturnim i društvenim radnicima iz savezne države Baden-Vitenberg - ističe Mićo Ćetković.\nIstovremeno, sledeće nedelje, u zvaničnu posetu Nemačkoj boraviće i Petar Đokić, ministar za energetiku u Vladi Republike Srpske. On će učestvovati na Berlinskom dijalogu o energetskoj tranziciji koji se održava od 9. do 10. aprila.\nSVET Nemački grad zabranio automobile sa starijim dizel motorima


Gradačac: Mladić poginuo u saobraćajnoj nesreći – Haber.ba\nDvadesetdvogodišnji mladić M.S. iz Gradačca poginuo je u saobraćajnoj nesreći na magistralnom putu na području te općine, rečeno je danas “Srni” u Ministarstvu unutrašnjih poslova (MUP) Tuzlanskog kantona.\nU saobraćajnoj nesreći učestvali su muškarac čiji su inicijali M.S, koji je upravljao automobilom “golf četiri”, i J.L. (49) iz Modriče koji je vozio kamion “mercedes”.\nNakon saobraćajne nesreće, vozač “golfa” prevezen je u Univerzitetski klinički centar Tuzla, gdje je od zadobijenih povreda preminuo.\nPolicija je izvršila uviđaj i radi na dokumentovanju ove jučerašnje saobraćajne nesreće, prenosi “Radio Sarajevo“.\nTeme:Gradačac, nesreća, policija, smrtni slučaj, Tuzla


Organizacije protiv imenovanja dekana Medicinskog fakulteta\nOrganizacije Doktori protiv korupcije iz Beograda i Pravo na zdravlje iz Novog Sada, uputile su otvoreno pismo na nekoliko adresa, u kojem se protive kandidaturi profesorke Snežane Brkić za novi mandat na mestu dekana Medicinskog fakulteta (MF) u Novom Sadu.\nDve organizacije smatraju da Brkić ne ispunjava “potrebne etičke uslove” za tu javnu funkciju, jer je, kako navode, učestvovala u davanju otkaza lekarki uzbunjivaču Bojani Bokorov, dok je obavljala funkciju prodekana i članice dekanskog kolegijuma MF.\nKako navode u otvorenom pismu, Brkić je učestvovala u davanju otkaza Bojani Borkov u toku "koruptivne afere trgovine listama čekanja na Institutu za onkologiju Vojvdine (IOV)".\nOrganizacije su navele da je doktorka Bokorov 2010. "dokumentovano ukazala na trgovinu listama čekanja na zračnu terapiju pacijenata obolelih od raka".\nDodaju da zbog toga veliki broj najtežih pacijenata iz Vojvodine nije mogao da se leči jer su mesta za zračnu terapiju bila popunjena “inostranim osiguranicima koji su plaćali tu uslugu od 3.000 do 4.000 evra”, što je službeno konstatovala Agencija za borbu protiv korupcije u svom rešenju, koje se nalazi u prilogu pisma.\nDodaje se da je doktorka Bokorov tada doživela vrlo teške zdravstvene, egzistencijalne i profesionalne trenutke “zbog sistematskog progona od strane tadašnje pokrajinske administracije”, o čemu su u pismu dostavili i novinske članke.\n“Kandidatkinja za dekana, profesorka Brkić je tih godina bila u rukovodstvu MF i nažalost, sa svoje rukovodeće pozicije, nije stala u zaštitu doktorke Bokorov”, navodi se u pismu.\nOni su zatražili od državnih organa, pre svega od MUP i Državne revizorske institucije, da iznesu činjenice sa kojima raspolažu u vezi sa tim slučajem.\nOtvoreno pismo upućeno je rektoru Univerziteta u Novom Sadu Dušanu Nikoliću, Odboru za etička pitanja Univerziteta u Novom Sadu, Etičkom odboru Medicinskog fakulteta u Novom Sadu, zatim Pokrajinskom sekretaru za visoko obrazovanje i Lekarskoj komori Srbije.\nOd njih se takođe traži da se, kao institucije odgovorne za poštovanje etičkog kodeksa univerziteta i medicinskog kodeksa, hitno izjasnite o kandidaturi Snežane Brkić za mesto dekana Medicinskog fakulteta u Novom Sadu.\n"Vaš javni stav zasnovan na etičkim principima bi svakako doprineo moralnoj i ljudskoj rehabilitaciji doktorke Bokorov", navele su organizacije.


Kad je keramika hoby... / Razne ideje za uređenje! | Uredi svoj dom\nKeramika je odgojila civilizacije, čuva znanje i mudrost prošlosti, mijenjao se samo izričaj ali je ostala najprirodnija i čovjeku bliska potreba u stanovanju, pripremi i čuvanju hrane, kao ukras ili kao poklon. Danas, u užurbanom ritmu života i masovnoj proizvodnji, rijetki su zaljubljenici u proces ručne prerade gline u keramičke predmete.\nSanja Gunjača s velikom ljubavlju i predanošću keramiku izrađuje uglavnom na glinarskom kolu u malim serijama od 1-5 komada, ručno ih oslikavajući. Njeni predmeti oplemenjuju moderan životni prostor , funkcionalni su i u potrazi za ekološkim i prirodnim nude zaboravljen dodir sa zemljom.\nViše informacija na: sanjagunjaca@gmail.com ili mobitel 091 230 4612